text:
Kiko Inner Work ta
Con importante e ta p'ami pa disfrutá di bida?
Proposito
Prome cu bo lesa mas, mi ta invitabo pa bo para kieto un rato riba kiko BIDA y BIBA ("life" y "to live") kermen p'abo. Para kieto kermen por ehempel sinta lo mas comfortabel posibel den e momento aki, nota con bo rosea ta bai (liher of slow, con cu ta cu e tá ta oké, no mester manipulé). Haci esaki pa un paar di minuut. Awor, puntra bo mes: kiko bida kermen p'ami? kiko biba kermen p'ami? mi ta realmente bibando? Y mi ta invitabo pa bo purba warda pa e respuesta enves di activamente buske.
----
Inner Work Aruba ta existi pasobra cu mi ta concede tur hende na Aruba (y henter mundo) e transformacion cu ami a pasa aden. Esaki ta en resumen un transformacion for di sobrevivencia of tiki bida pa BIBA! For di no ta mi mes pa hopi mas y desaroyando cada bez mas den tá mi mes. Y mas den amplio: Di skuridad pa claridad, di descontento pa contento, di dessatisfecho pa satisfecho, di depresivo pa bibo, di intrankilidad pa senerinada/ calma, di falta di comprension pa claridad mental, di blanco preto pa shinishi y hópi color, di agresividad y violencia pa paz y harmonia. Di pleitamento pa conexion. Di separacion pa contacto. Di no "care" pa "care". Di pensa chikito pa pensa mas espacioso. Di ta pegá den funcionamento pa flow y eficiencia.
E proposito di mas halto cu bo desaroyo personal ta sirbi den mi opinion y experiencia, ta e diferencia di un mundo cu of sin nos como humano aden. Di nos BIDA pues. E existencia di nos rasa humano ta depende di nos trabao interno: Si nos no por logra pa nos maneranan di trata otro y trata nos medio ambiente transformá, e ora manera tur hende awendia mi ta supone por compronde (pasobra David Attenborough ta splica e realidad den placa hopi chikito por ehempel den su documentario A life on our Planet), aki tempo nos como humanidad lo stop di existi.
Pero pensa riba salba mundo ta mayoria biaha muchu grandi y principalmente lew di nos. Pesey ami ta kere nos tin miedo di e palabra responsabilidad. Pasobra ora nos tende e palabra, tur cos ta sinti asina grandi y con nos por handle e magnitud y complehidad ey? E ta muchu, e ta abrumador...Pensa riba bo mes ta literalmente mas chikito of menos y unda mas influencia bo por tin. Y hasta esaki por sinti grandi y nos no tin gana den dje. Pero nos no tin di preocupa pa esey, pasobra trahando riba nos mes, di un forma natural, nos ta bira un persona cu ta biba (mas), y un persona cu ta biba ta naturalmente (automaticamente) un persona mas responsabel.
Pues e pregunta grandi y spantoso (cu nos lo NO ta directamente bezig cu ne, pero toch ta importante) ta: si e ta importabo pa nos rasa humano existi y keda beneficia y disfrutá bida riba e planeta aki of no. E mundo, naturalesa, ta demostra di por sigui. Esaki ta lógico si bo pense un tiki: su curpa ta hopi mas grandi cu nos pues e tin e capacidad di wanta un sla cu nos humanonan, cu ta djies 1 di e tanto habitantenan di dje, ta ocasiona. Tabata tin 5 extincion massivo caba den historia, esaki lo ta di 6 si nos sigui den e rumbo cu nos ta, y no logra cambia.
Pero un pregunta kizas mas relevante pa nos aworaki, mas chikito y manehabel ta:
Con importante e ta p'ami como individuo EXPERIENCIA bida y BIBA aki na mundo, disfrutá di dje y beneficia di dje, den mi situacion actual, n'i maske con fastioso e por ta?
Lesa bon, e pregunta no ta si bo sa con, djies con importante e ta. Anto cu djies e pregunta aki, bo por cuminsa serca bo mes. Y bo por acercé di un forma natural den e sentido di sin esfuerso pa p'afo, pero juist ful enfoca riba abo y bo proceso. Y for di kinan, for di ábo pues, lo tin impacto positivo riba tur ser rond y den e totalidad mundial (p'afo di bo). Mi ta kere universalmente tambe y kizas hasta multi-versal (esey ta si nan ta existi), pero mi no por bisa con significante e ta pa e totalidad di ser di 1 persona den un multitud di universo. Eynan si nos ta bira hopi chikito, pero ja, sin un atoom tampoco un elemento ta forma cu ta na e base di tur structura fysico/ materia.
Vision
Door di facilitá y guia e proceso di desaroyo den cual un persona inevitablemente y naturalmente lo transformá, e lo keda pega den conflicto cu su mes cada bez menos, y asina cu otronan y bida rond di dje. E lo ta (mas) contento y satisfecho. No pasobra e no ta sinti of no ta pasa den cosnan fastioso nunca mas. Pero pasobra el a siña maneha situacionnan y acepta nan como parti di bida, enves di bringa. Al mismo tiempo, e lo crea cada bez menos desorden (shit) den su bida.
Y door cu e no tin cu pasa tanto tempo mas ta deal cu, of limpiando shit, e tin espacio pa mira kiko e ta cu di lo mas profundo di su ser e ta desea di trese den bida y háci esaki (crea), bibando manera cu for di su mas p'aden ta mandá pa e biba. Y henter mundo eigenlijk lo experiencia mas amor, paz, harmonia y trankilidad. Pakiko? Pasobra ora cu abo ta ken abo mester ta, no solamente abo ta profitá di e sentimento y consciencia di ta completo, sino tur hende y cosnan rond di bo. Cu bo kier mire of no, bo tín efecto riba ful bo alrededor.
Mi ta kere cu nos tur sa (for di experiencia of imaginacion) con e ta sinti pa ta den presencia di hendenan cu ta hopi nan mes: bo ta admira nan, nan ta motivabo pa abo ta ken bo ta, sin bisabo ken bo ta, nan ta confia den bo y den nan presencia bo ta sinti for di e berdad cu bo tin e den bo pa bira ken cu abo mester ta y bo ta sinti e importante cu bo ta, maske ta 1 persona den tanto bo ta mescos cu 1 granito di santo riba e beach y lama jen.
Mescos cu un mata di mango p.e., niun "algo" ta bise cu e tin cu bira un mata di mango, pero esey, den bon tera, cu awa y solo, e ta bira si. Mandá door di su p'aden, y for di nada mas. Sin ningun control di un otro ser p'afor di dje pa e bira kiko e ta suppose di bira. E tá kiko e tá y punto. Durante su crecimento nos ta disfruta di dje. Promer pasobra nos ta mire crese, despues, pasobra nos por beneficia di su sombra, su holor dushi. Claro cu e muscanan cu e frutanan por atrae ta un reto pa nos. Y di otro banda, pa nan e ta nan cuminda y nan tambe ta profita. Y nos ta come di e mesun frutanan dushi aki tambe. Eigenlijk ningun strobando otro. Den biologia esaki ta jama un symbiose, cual ta un win-win situatie.
For di mi experiencia y mi abilidad di biba kizas limita ainda pero basta desaroya, tranformacion y desaroyo di personanan cu ta asina lew pa haci esaki, lo hiba na un Aruba mas sigur (safe) y ta aporta asina na un bienestar mundial, cu menos violencia y dolor. Pasobra ora nos ta mas nos mes, nos ta haci nos mes menos dolor, y "per difinitie" esey kermen cu nos ta haci nos alrededor y medioambiente consistiendo di tur bida humano y otro especienan y tur loke tin di ver cu bida, menos dolor tambe. Nos no mester destrui mas incontrolablemente for di dolor, den tur area y sentido. Nos lo kibra, respetuosamente locual djies no ta sirbi nos mas. Pasobra destruccion tambe ta parti di bida y necesario den algun caso. Wak e film "Wrack it Ralph" cu ta mustra esaki den un manera hopi simpel den mi opinion.
Traha riba nos mes, tin como consecuencia un Aruba y un mundo mas saludabel internamente y cu lo resalta den forma natural pa p'afor. Un Aruba y un mundo mas conectá, pasobra nos a siña crea, sin mester pasa riba otro bida. Haciendo nos trabao interno, nos ta riba e caminda di desaroya nos mes como e creadornan cu nos ta. Creadornan madurá. Nos lo tin contesta riba:
Con mi por biba sin destrui esey cu ta dunando mi bida?
Nos djies ta hopi jong den esaki awor ainda. Pero naturalesa mes a duna nos semper y lo keda duna nos e señalnan pa pone stapnan cu tin cu wordo poní pa un dia nos ta e creadornan bibando den harmonia cu naturalesa y nos mes un creacionnan. Enves di auto-destrui. Nos djies mester obedece e señalnan aki. Cual ta demostrá di toch no ta asina facil, pero den mi experiencia definitavemente posibel.
Pero (idealmente) stapnan no por wordo poní for di un posicion di escasez ("tekorten"of "lack"/ "si mi (no) haci esaki e ora mi ta...(un bon of mal hende/ta wordo mirá/ haya sota/zundra of nan por haci mi famia algo of mi lo wordo mal mirá of...)". Envez, e tin cu bin di un posicion mas madurá. Y esaki ta encerá p'ami, cu abo, maske cu ya bo a jega y of a pasa edad (dia bieu) for di cual bo ta wordo considerá adulto (18 aña) por admiti na bo mes cu bo NO SA algo. Di e forma aki ta honesto cu bo mes, y asina aki (poco poco si mester) stop di pretende y haci locual cu ta realmente necesario pa jega unda bo ta klop pa bo jega. Bo por responde na emocionnan fuerte y sentimentonan fastioso, enves di reacciona automaticamente y haci cosnan cu bo sa cu no ta bon, pero no ta tuma espacio pa mira otro solucion.
Si bo nota cu bo ta pretendiendo, bo NO ta madurá eynan ainda, y no tin berguensa den esey, pero mester ta real. Un mucha chikito (ainda) no ta apto pa core un auto, toch? Esey ta super peligroso, toch? Pues abo/ nos tampoco ta apto pa cierto cosnan (ainda) tin biaha, maske nos ta den nos edad mayor. Misa cu nos kier por tur cos (conbin, ah?). Y nos ta sinti masbien tambe cu nos méster sa tur cos principalmente si nos ta adulto di edad y nos tin un organisacion (famia, klas of un pais p.e.) pa "run". Pero pretende di por ora no por, ta haciendo primordialmente abo, bon? Bo ta drumi bon? Bo famia ta contento cu bo? Abo mes ta écht contento?
Madurez ta encerá pues un posicion di honestidad y realidad hacia bo mes primeramente. Y unda bo no ta ainda, no pa bo sinti bo mes avergonzá di dje, pero tampoco eigenlijk pa bo bai actua hacia e mundo for di eynan. Mihor ta pa bo traha riba bo mes prome, jena e escasez, cu ta forma e motivacionnan cu inconscientemente ta drive bo accionnan. Actua pa bo mes prome, cu tuma responsabilidadesnan riba bo cu no ta klop ainda cu unda bo ta y actua pa p'afor den e mundo. Mas aplicabel den nos bida mi ta kere cu por lo menos nos por dicidi di dedica un parti significante di nos tempo na esaki, banda di e responsabilidadnan cu nos a tuma riba nos (den cierto caso, maske cu nos no tabata cla pé). Y di e forma aki bira poco poco menos irresponsabel.
Y for di e posicion aki, actua hacia e mundo. Pasobra sino bo ta sirbiendo bó interesnan énves di bo p'afor (só). Sin cu bo ta consciente. Y esaki no ta hiba na e mihor desicionnan concerniendo un y tur. Pasobra bo curpa semper lo pone abo prome. Pero hopi biaha nos ta mira cu ta wordo pretendí (consciente of inconscientemente) for di un supuesto bon intencion, cu ta sirbi su p'afor só (mi pais, mi hendenan, e bieunan, e muchanan, esunnan cu menos recurso). No comprondemi malo. E no ta cu bo no por sirbi bo p'afo. Pero bo TIN cu zorg pa bó interesnan sikiera banda di sirbi bo p'afo--> bo méster take care di bo escaseznan.
E cosnan aki méster wordo sirbí den bo. Y tambe e interesnan p'afo di bo mes por wordo sirbí e ora. Pasobra si bo no por take care di bo mes, con bo por take care di otronan? No haci manera bo ta sirbiendo interes di p'afor di bo só, mientras cu esunnan p'aden di bo no ta wordo sirbí mes. Esey mi ta jama falta di respet (pa bo mes!), y esey ta e base tambe di corrupcion (den tur hende, no politiconan so). Pakiko? Pasobra una bez ankra den bo mes, bo ta fuerte y menos corrumpibel, for di respet pa bo ser. Pero no ta nada si no ta asina ainda. Ata aki un caminda pa desaroyá nos mes. Y no tin ningun berguensa, juist hopi realidad, naturalesa y forsa, den esaki.
Mi kier invitabo pa para kieto un rato na kiko mi a skirbi y nota...sinti. Bo no mester ta deacuerdo, sinti. Y mi ta spera cu bo por sintibo liber pa hacimi pregunta acerca, pa bo compronde mihor si asina bo ta desea, kiko mi ta tratando di bisa. Mi lo ta mas cu contento pa interactua y conversá cu bo.
-☺♥-
Valornan
* Amor, cariño y suavidad.
* Integridad.
* Esfuerzo y responsabilidad.
* Naturalesa.
* Respet.
*Mag di haci fout.
* Calidad.
* Profundidad.
* Realidad.
* Soberania (Zelfredzaamheid).
* Contacto/conexion.
* BIDA.
* Fun! Huego, plezier :-D.
* Experimento.
* Openness.
* Sostenibilidad y durabilidad.


c: text/html

text:
WILLEMSTAD — Liga MCB Promé Divishon ta kontinuá ku e partidonan di e segundo buèlta rumbo pa e buèlta di 6 ku ta bai kuminsá próksimamente! Miéntras tantu Liga MCB Segundo Divishon tin un pousa chikí despues di a tèrminá ku e kampionato regular kaminda Vesta a sali kampion di e kampionato regular, invíkto ku un total di 48 punto. Dia 3 di ougùstùs binidero e buèlta di 6 ta bai ranka sali kaminda Vesta, U.D.Tera Kòrá, Inter Willemstad, Marquita, Mahuma i Indekor lo bai kompetí pa wak kua ta pasa e buèlta di 4 i finalmente pasa pa e gran final di Liga MCB Segundo Divishon.
Tabla di posishon Liga MCB Segundo Divishon:
Terser Divishon tambe ta kontinuá ku su terser buèlta i ta mira akshon tur djadumingu na tereno di FFK. E weganan aki ta grátis!
Manera tur siman MCB i FFK ta invitá hinter pueblo di Kòrsou pa asistí na e partidónan aki i pasa un ratu ameno den kompania di bo famia i alabes disfrutá di bo deporte preferí, e deporte rei futbòl. Liga MCB Promé Divishon ta kosta solamente fl.6,- general miéntras ku mucha te 12 aña i 60+ ta kosta fl.2.50.
Wega nan pa wikènt, Liga MCB Promé Divishon:
E weganan di e wikènt aki ta tuma lugá na SDK!
Wega pa djadumingu, Liga MCB Terser Divishon:
E partido aki ta tuma lugá na FFK

robotstxt: allowed

filter: keep


text:
WILLEMSTAD — Resientemente, komo parti di e programa edukativo di FFK, a tuma lugá un kurso pa bira entrenadó di Grassroots ouspisiá pa FIFA.?Grassroots ta para pa kategoria u-6 te ku u-13, esta pa hóbennan ku ta praktiká futbòl hubenil, bou di 13 aña di edat. Sr.Leonard Lake, instruktor di FIFA tabata esun enkargá pa duna e kurso aki ku a konta ku un total di 30 partisipante. E kurso a kuminsá djaluna 21 di sèptèmber i a terminá djabièrnè 25 di sèptèmber. Den e promé parti di e kurso e kursistanan a haña e parti teorétiko ku diferente informashon i material di FIFA ku tabata destiná pa e kurso aki. Den e di dos parti, esun práktiko e kursistanan mester a apliká loke nan haña den e parti teorétiko di e kurso aki huntu ku un grupo di hóbennan futbolista ku a bin pa yuda durante e práktikanan di e kurso.
Riba djabièrnè e partisipantenan mester a organisá un Grassroots Festival kaminda a partisipá alrededor di 175 muchanan di skol básiko di Kòrsou.
E hóbennan a partisipá den diferente sirkuito tékniko di weganan redusí di futbòl.
Despues di 5 dia di kurso intensivo tur e kursistanan aki a kaba e kurso ku éksito a risibí nan sertifikado komo entrenadó di Grassroots.
Awó nos por bisa ku e famia di futbòl hubenil ta konta ku 30 entrenadó mas.
FFK ta hasi un apelashon na e kursistanan ku no ta pertenesé na un klup ainda, pa djòin un klup di FFK pa yuda desaroyá i engrandesé e deporte di futbòl hubenil.


text:
KRALENDIJK – E atleta di 23 di aña di nos isla ku ta Abisai Pietersz, djadumingu último a gana e asina yamá “Romania Muscle Fest Pro”, esaki den e kompetensia kategoria “Men’s Physique” aya na Romania entre 17 atleta di e otro paisnan ku tabata den e kompetensia.
Ku esaki Abisai Pietersz a gana tambe e derecho pa otro aña na luna di desèmber, kompetí den e kompetensia pa e título di Mr. Olympia na Las Vegas den su kategoria di “Men’s Physique”.
Pa logra esaki, Abisai huntu ku dos otro atleta mas, di kua unu di Italia i unu di Brazil, a keda e último tresnan den e kompetensia djadumingu último, di kua for di un di nan lo mester a yega na un ganador di “Romania Muscle Fest Pro” kategoria “Men’s Physique” entre e 17 atletanan.
Aki Abisai Pietersz a sigui den kompetensia pa finalmente logra den su promé kompetensia Pro, gana esaki pa gana e derecho tambe pa desèmber otro aña, kompetí den e kompetensia pa e título di Mr. Olympia na Las Vegas.
Abisai Pietersz komo ku e ta biba na Hulanda, fin di siman pasá a kompetí pa Hulanda den e kompetensia aya na Romania i gana den su kategoria di Men’s Physique.
E ta hopi kontentu ku e logro aki, anke ku e la kompetí pa Hulanda di kua nos tambe ta kai bou di dje, pero su kurason ta keda bati Boneiru.
Djaluna mes Abisai a regresá Hulanda for di Romania.
Nos ta felisitá Abisai Pietersz ku e logro aki, di kua na un edat di 23 aña den su promé kompetensia Pro ta logra gana esaki tambe den su kategoria.
Abisai Pietersz tin un aña pa prepará su mes pa e kompetensia na luna di desèmber otro aña na Las Vegas.
Nos ta deseá Abisai Pietersz tur klase di éksito ku su preparashonnan durante esun aña di preparashon, pa tur kos bai bon kuné tambe den e kompetensia aki.
Riba potrèt Abisai Pietersz despues di a risibí su premiashon fin di siman pasá aya na Romania.


text:
MINISTER ENDY CROES A LANSA E PROME BALA PA ASINA DUNA INICIO NA E...
Den Joe Laveist Ballpark a inicia cu bunita apertura y desfile. ORANJESTAD: Dialuna anochi Minister Endy Croes tabata presente na Joe Laveist Ballpark pa e...
MINISTERIO DI DEPORTE TA DUNA SOSTEN NA E DI DOS EDICION DI “BASEBALL IN...
Cu ta tuma luga dianan 3 pa 8 di october. ORANJESTAD: Diahuebs atardi Minister Endy Croes tabata presente na e conferencia di Prensa di Future...
Elliott Loonstra PLY ta trece medaya pa Aruba di e ‘Pan Am Series’
Elliott Loonstra PLY a participa na e di tres ‘Para Pan Am Series’ na Sao Paulo, Brazil dia 15 di september 2022. E evento...
Rumannan Klaber di “Train Hard Fight Smart” ta preparando pa nan siguiente campeonato Internacional.
Den fin di siman rumannan Klaber a train interval training na Seroe Colorado. Nan a cuminsa for di e cancha di tennis te cu Seroe...
Ekipo RCA U-13 cla pa estrena uniform nobo cu ayudo di Aruba Bank
Aruba Bank a haci donacion di unform nobo na RCA su equipo di U-13 pa e temporada di futbol 2022-2023, durante di un ceremonia...
Presidente di Softball Zuleyka Willems; Aruba Softbal Bond ta on back
Despues di 2 aña cu no tawata tin wega di Fastpitch ASB a cuminsa ayera Back.Campeonato 2022-2023Campeonato a wordo Dedica na Dos Baluarte Shirley...
Medaya Bronze pa Aruba den e Campionato IQ foil South America na Brazil
IQ foiler Malik Hoveling, ARU-31 a logra un solido segundo lugar den e evento completo cu bataya contra Mateus Isaac (posiciona number 3 di mundo)...
MINISTER ENDY CROES A RICIBI E ATLETANAN DI GIHAE GYMNASTICS CU A REGRESA ARUBA...
ORANJESTAD: Diamars atardi Minister Endy Croes a ricibi e atletanan di Gihae Gymnastics na aeropuerto Reina Beatrix pa felicitanan pa nan tremendo logro den...
COPA JOHN MERRYWEATHER TA BEK DESPUES DI 2 AŇA.
Directiva di sv RCA ta participa cu diasabra September 3, 2022, despues di 2 aña ta organisa Copa John Merryweather. Durante ultimo añanan manera cu nos...
MINISTER ENDY CROES A BISHITA INTERNATIONAL RACEWAY PARK PALOMARGA.
Diasabra anochi Minister Endy Croes a bishita e ‘Tuner Wars FWD Edition’organisa pa Barcadera Nights Foundation. E caredanan a tuma luga na International Raceway...
Invertiendo den deporte ta nifica cu nos ta inverti den siguridad
Siman a habri Aruba cu un tremendo noticia. Dialuna mainta 18 di juli nos a presencia conferencia di prensa di Gobierno di Aruba na...
Ingomar Jacobs di Impact Taekwondo a participa na Taekwondodag na Hulanda.
Diadomingo Ingomar Jacobs a participa na e prome Nationale Taekwondodag organisa pa Taekwondo Bond Nederland "TBN" hunto cu e embahada di Korea na Sportcampus Zuiderpark...
Aruba a gana 4 medaya di Brons den e Pan Am Series II na...
Diasabra a tuma luga na Heredia Costa Rica e Pan Am Series II di Cadet y Junior y Aruba tabata tin 4 atleta cu a...
Inicio “The Summer Challenge” di sostball fast pitch
Despues di do anja Aruba Softball Bond ta back on track, y ta organizando un torneo de style di Sprin Training.Ta trata di un...
Campeonato di Little League Softball a clausura
Diasabra y Diadomingo dia 28 y 29 di Mei a tuma lugar e ultimo weganan di Little League Softball. Diasabra e ekipo di NBO Cougars...
Jourde Klaber a gana Brons na Forth Worth Texas Pan Am Series
Dialuna dia 30 di Mei a tuma luga e prome Pan Am Series na Forth Worth Texas unda cu Joshua Klaber y Jourde Klabér a participa den...
Minister Endy Croes ta felicita liga central Braulio Wester Campeon di minor division
Den fin di siman a tuma luga na Pos Chikito Ballpark final den Minor Division entre ekipo Liga Central Braulio Wester y Aruba North...
Impact Taekwondo preparando pa San Nicolaas Taekwondo Cup
Impact Taekwondo di nos atleta Olimpico Monica Pimentel ta preparando pa San Nicolaas Taekwondo Center su campeonato di dia 4 di Juni 2022. Despues di 2 aña...
Un desafio nobo pa nos para atleta Elliott Loonstra PLY cu a biaha diabierna...
Un desafio nobo pa nos para atleta Elliott Loonstra PLY cu a biaha diabierna pa Manchester Gran Britania pa asina competi den e prestigioso...
Minister Endy Croes a afectua e apertura Oficial di e 28 Edicion di Aruba...
Campeonato Internacional organisa pa Aruba Practical Shooters Club. Den fin di siman pasa a tuma luga na Wela e competencia di Aruba Open 2022 organisa...
Minister di eseñansa y deporte Endy Ca bishita e exitoso evento diarubox pa “...
Minister di Enseñansa y Deporte Endy Croes a acudi na e evento di Boxeo organisa pa Arubox diasabra ultimo cual a carga e nomber...
Minister Endy Croes a bishita veld di flatstone na piedra plat
En conexion cu mantencion urgente pa weganan Internacional Presidente di SV Flatstone a informa Minister Endy Croes cu e veld mester di basta mantencion. Fin di...
Joshua Klaber a gana Brons na Mexico.
Den fin di siman Joshua Klaber a gana medaya di brons na San Luis Potosí La Loma, Mexico na e campeonato di World Taekwondo...
Elliott Loonstrta PLY ta logra medaya na Brazil
Elliott Loonstra PLY a logra un biaha mas. Team Loonstra a yega na Rio de Janeiro, Brazil pa e 2022 Pan American Para Taekwondo Open...
ARTBO a organisa central training.
Den fin di siman "ARTBO" Aruba Taekwondo Bond a organisa central training for di 11'or di mainta pa 2'or di atardi na Centro Deportivo...
Minister Deporte a reuni cu 297 Baseball Academy
Recientemente den un esfera ameno Minister Endy Croes a reuni cu Dr. Elizabeth Carey y sr. Brodie Carey fundado di 297 Baseball Academy cu...
Colegio San Antonio Runners ta sali number 1 den nan categoria.
Patrocina door di Caribbean Mercantile Bank N.V., Caribbean Mercantile Bank N.V. (CMB) como banco activo den comunidad, apoyando y patrocinando eventonan deportivo entre otro, kier...
Minister Endy Croes Ta Felicita E Ganadonan Di E 14 Edicion Di ‘Annual Stingray...
En conexion cu competencia di landamento cu a tuma luga na Piscina Olimpico. Diadomingo merdia Minister Endy Croes tabata presente na Piscina Olimpico Roly Bisslik...
Aruba Bank a sponsor competencia di landamento internacional “Stingray Challenge”
Aruba bank tabata presente na e entregamento di premio di e “Annual International Swimming Competition: Stingray Challenge”. E competencia, organisa pa Stingray Swimming,yta wordo...
Tremendo prestashon di nos Stars Tang divishon 11/12 cu 2 tremendo victoria den weekend
Nos chubato nn ta gana diasabra Grasshoppers den un tremendo partido 2-1.Ashby riba monticulo pa Grasshoppers tabata hermetico pa 5 inning largoPa Stars e...
Minister Endy Croes A Reuni Cu Nicole Hoevertsz Riba E Tema Di Weganan Di...
Recientemente e Mandatario di Deporte a ricibi bishita di vice presidente di Comite Olimpico Internacional y Secretaria General di Comite Olimpico Arubano sra. Nicole...
Presidente di ARTBO ta gradici.
Presidente di Aruba Taekwondo Bond "ARTBO" Sr. Moises Fernandez ta gradici Prensa, Miembronan di COA, Subsidie Commissie y tur e Boluntarionan pa asisti na...
Minister Di Deporte Presenente Na Xtreme Muay Thai Mma Gloves 4 Oz
Minister Endy Croes a bishita e competencia di Xtreme Muay Thai MMA Gloves 4 OZ cu a tuma luga na Centro di Bario Noord....
Aruba Bank ta sigui aporta na deporte a haci entrega di material na Braves...
Aruba Bank a entrega donacion di material na Braves Baseball Organization Aruba na veld di Winston. E banco pionero di Aruba a haci un...
Alma’s Libres y Yoyo’s Kick a organisa family day pa engrandece Kickingball na Aruba
Recientemente riba veld di United dos team di Kickingball Almas libres cu Yoyo’s kick di Aruba a uni cu otro pa yuda engrandece Kickingball...
E Arubiano Elliott (Lefty) Loonstra na septimo lugar na mundo y prome den PanAmericano
Nos atleta di Para Taekwondo Masculino K 44 -80kg y atleta Paralimpico Elliott Loonstra ta poniendo Aruba un bes mas hopi halto. E ranking mundial di...
Astros y Boomerang Ildo’s Lottery den final di Copa Himno y Bandera diabierna awo...
E torneo 60 plus organisa pa Aruba Juniors a conoce su finalistanan. Diadomingo cu a pasa Astros y e invictonan JT Tigers a enfrenta...
Seleccion di Aruba lo hunga un wega amistoso na Aruba mes
Despues di 7 aña sin cu a haya e oportunidad di hunga na cas, e amantenan di futbol por mira nos seleccion nacional di...
Culminacion torneo 18 maart 2022 na Aruba JRS.
Durante e ultimo 3 weekend nan 8 team di 60+ a bataya den dos poule den e torneo di softball organisa pa Aruba Jrs....
Ministr Endy Croes ta felicita Erick Laurence cu a logra di cinco luga den...
Siman pasa Minister Endy Croes a ricibi bishita di cortesia di e atleta sr. Erick Laurence ken den luna di februari ultimo a participa...


text:
ORANJESTAD – Prome Minister Evelyn Wever – Croes a duna reaccion riba e carta di CAFT cual recientemente ta tende hopi comosion. Prome Minister ta splica cu Gobierno no por cumpli cu tur e exigencianan di CAFT, pasobra tin algun punto cu Gobierno no ta di acuerdo cu ne. Entre otro cu CAFT no kier pa empleadonan publico haya 12.6% bek, pero Gobierno a pone den e presupuesto.
Incumplimento cu CAFT
Prome Minister a splica cu CAFT a indica pa saca e 12.6% for di e presupuesto y pa no duna ningun trahado publico of semi publico e 12.6% bek. Gobierno na su turno a opta pa lage den e presupuesto cu aworaki ta na Parlamento. Esaki ta un di e incumplimento cu tin cu CAFT cu no a cumpli cu ne.
Prome Minister a agrega bisando cu ta considera esnan cu di un banda ta bisa pa duna e ambtenaar e 12.6% bek, y di otro banda ta reclama cu no ta cumpli cu CAFT, cu nan no ta consecuente.
Un otro punto cu ta den incumplimento cu ne ta cu CAFT kier pa corta 60 miyon florin tur aña den gastonan di cuido. CAFT a indica cu nan ta preocupa cu Aruba no a corta e cantidad aki, pa cual Prome Minister a bisa nan cu pa e motibo ey a bisa desde un principio, cu no por cumpli cu e exigencia ey. A pidi diferente ocasion pa conseho y ayudo y pa nan bin mustra unda mester corta pa yega e suma. Sinembargo, nan no a yuda den esaki.
Pa locual ta e gastonan di personal, a traha riba un ‘beleidsplan verlagging personeelskosten’, esaki ta un maneho cu a traha na 2018 den cual a aplica tur e puntonan di reaccion. Por ehempel, cu no ta tuma mas hende den servicio y cu pa luna y pa aña mester mira cu e cantidad di hende cu ta traha den Gobierno ta baha (e cantidad di personal a baha cu mas cu 300 persona, un promedio di 7%).
Tambe a palabra cu ora cu un hende ta baha cu pensioen of cu un hende ta bay cu VUT, no por reemplasa e persona y ta prepara pa esaki adelanta. Den casonan cu ta reemplasa un persona, ta trata solamente funcionnan sumamente necesario y critico, cu hunto como Gobierno ta palabra na comienso di aña. Prome Minster ta splica den caso di un klas di Polis, un klas di douane, inmigracion, KIA etc. Den casonan aki tambe ta tene cuenta pa baha mas cu ta aumenta.
Un otro aspecto cu Gobierno di Aruba no a cumpli cu ne Prome Minister a splica ta pa stop bevordering y e periodieke verhoging di ambtenaar. Den e caso aki ta di acuerdo cu CAFT cu tur su rason ta bisa Gobierno cu no a haci nada riba esey. Prome Minister a indica cu pa loke ta e tema aki mester bay den negociacion cu sindicato pasobra e ta un derecho adkiri di empleadonan publico y ainda no a yega eynan. E punto aki ta
“Aworaki cu hasta sindicato ta poniendo presion pa cumpli cu CAFT, lo yamanan na mesa y splicanan loke CAFT ta bisa y lo pone e puntonan aki riba mesa. Dado momento Gobierno toch lo mester tuma decision teniendo cuenta henter comunidad. Ora ta trata derecho adkiri bo tincu trata esey cu mas cautela”, Prome Minister a splica.
Kico Gobierno ta haci awor?
Premier Wever – Croes a duna di conoce cu mescos cu ta haci cu tur carta di CAFT, ta wak nan recomendacionnan y a base di cada uno ta traha un plan. Ademas lo contesta e carta ilustrando un pa un, kico a wordo haci riba e puntonan (e logronan).
Ta importante pa menciona cu Gobierno na diferente ocasion a bisa e empleadonan publico, cu e recorte ta temporal, y cu unabes cu no ta depende di sosten financiero di Hulanda mas, por duna e placa bek. Esey lo sosode e aña aki, y pesey a hinca e suma di 12.6% den e presupuesto cu ta na Parlamento.
Situacion financiero di Aruba
Na e momento aki e situacion financiero di Pais Aruba no ta facil. Actualmente tin hopi reto debi na e pandemia, cual poco poco ta saliendo for di dje. E meta ta pa tin un finanzas publico sostenibel, pa trece ordo den nos finanzas publico y pa no depende mas di Hulanda.
“CAFT ta un consehero y nos ta tuma hopi di su consehonan, pero no ta tur ora por ta asina, manera ta e caso aworaki cu e 12.6% di empleadonan publico e cortamento di 60 miyon anual den cuido.”
Finalmente Prome Minister a bisa, Gobierno a caba di haya 12 miyon florin sosten di likidez pasobra ta cumpli cu tur condicion pa e sosten di likidez. A caba di haya 300 miyon pa e debenan cu ta caduca y madura. Tur esaki ta indica cu ta bayendo den bon direccion. Esaki no encera tur locual CAFT ta bisa, pero pesey tin un Gobierno cu por tuma cierto decisionnan riba su mes tambe y pa esey ta tene cuenta cu e bienestar di cada ciudadano di Pais y lo logra si.’


text:
PARIS, Fransia – E siudat Hulandes, Utrecht lo ta huéspet di e salida di Tour de France na aña 2015. E promé salida di Tour de France for di Hulanda a tuma lugá na aña 1954 ora ku e kareda a sali for di Amsterdam.
Scheveningen (1973), Leiden (1978), ‘s-Hertogenbosch (1996) i mas resien Rotterdam (2010) tambe a eksperensiá e prestigioso kareda di baiskel aki. Ku esaki na 2015, Utrecht ta bira e di seis okashon ku e kareda ta sali for di Hulanda.
Mas informashon lo keda duna durante di un konferensiá di prensa riba 28 di november.


text:
Durante e temporada dificil aki di Coronavirus ta importante pa nos mantene nos mes na reglanan di Social Distancing y tambe evita aglomeracion. Pa e motibo aki, SETAR ta mantene e lista di maneho adopta anteriormente pa preveni y sigura e bienestar di nos empleadonan y clientenan pa e proximo dos simannan.
Teleshop Seroe Blanco y e TeleKiosk na Airport ta keda sera te cu proximo aviso. Nos teleshopnan na Noord, Irausquin Plein, Santa Cruz y San Nicolas ta habri pa publico di dialuna pa diasabra di 8.00 di mainta pa 3.30 di merdia.
Clientenan cu ta bishita nos Teleshopnan ta wordo pidi pa coopera cu e instruccionnan di Social Distancing y uzo di handsanitizer na entrada. SETAR di su banda ta zorg pa limpieza continuo di e Teleshopnan.
Na mes momento, SETAR ta conseha clientenan pa limita bishita na nos Teleshopnan pa servicio of pago di cuenta, solamente si ta necesario, y haci mas uzo di e diferente opcionnan online cu tin pa paga bo cuenta di SETAR. Clientenan por paga nan cuenta facilmente via MiSetar, Pay.aw via Bill Payment y Transferencia di Banco.
Pa cualkier pregunta of informacion por yama nos Contact Center na 114 of manda un Whatsapp na 597-9999. Sigui nos riba nos pagina di Facebook pa keda al tanto di tur informacion. Hunto nos lo sali padilanti!


text:
E rumannan di alma no ta amigu di bérdat?
Den algun momentunan di bida, e lasonan provení di afekto ta dje fuerte ei óf mas fuerte ku e lasonan di sanger.
Ta e amor ku nos ta skohe pa afinidat k no pa obligashon. P’esei, e bérdadero amistat ta un relashon liber di motibunan okulto. Kualkier ku pensa kiko e por gana pa medio di “amigu” e no tin kariño p’e, e ke solamente probechá.
Amistat pa interes no ta dura, no ta bendishoná nos bida, no ta bisa e bérdat di nos faltanan, no ta yama atenshon…..
Pa bo, kiko ta un amigu i kiko no ta?


text:
Mama, un hende cu por hasi milager
Mamanan ta hende cu hopi fe
Y di esaki mi no tin duda
Ni un momento so
Ora ta toca su yiunan
Un mama lo duna e ultimo gota di su bida
Pa yuda nan
Te hasta a costo di su mes
Tin mamanan cu a hasi cosnan grandi
Inspira pa nan yiunan
Otro mama ta resa
Pa pidi proteccion, salud of guia divino
Ora esey ta lo ultimo cu e por ofrese
Y bo sa un cos?
Ciencia recientemente a discubri
Cu un mucha ta hereda su inteligencia
Di su mama
Mi ta kere cu esaki ta
Pasobra cu un mama ta bira inventivo y creativo
Y sa di hasi milager ora cu un situacion inespera, presenta
Un bunita ehempel ta e e cushina di un mama
Ora su cas ta yen di bishita
Y mama a cushina solamente pa dos
Mama ta bay den frigidaire
Y e ta rende cuminda
Su weja di soppi
Of e weja di boonchi
Esun di e galinja stoba
Direpente ta yega pa tur bishitante come
Aha, e galinja stoba
Y aki mi ta corda mi mama difunto
Y su cas yen di yiu, nieto y bisanietonan
Di bishita pa dia di mama
Combersacion ta bin y combersacion ta bay
Tur ta come, tur ta bebe,
Tur ta yuda hasi cushina limpi ora caba
Famia grandi cu ta topa otro den harmonia
Mientras tanto tempo a cambia
Y ora awo mi wak atras
Mi ta realisa cu cada era tin su tempo
Den tempo
Cada generacion su propio desaroyo
Famia ta crese y ta cambia
Contacto ta bira otro
Y cu cada cabes di un generacion
Cu ta bay sosega
Tempo ta cambia
Bida ta cambia
Custumbernan nobo ta nace
Den tur e cambionan den sociedad
Un cos ta keda consistente
E curason di e mama
Cu ta duna di su mes
Pa ta e miho cu e por ta
Bou di e circumstancianan
Cu bida a brind’e
Felis dia di mama
Pa tur mama
Rond di mundo…
Ingrid Werleman, pa Comprondiendo Bida
Mei 14, 2017


text:
Salubridat Públiko
Entidat Públiko Boneiru, via su departamento di Salubridat Públiko, ta responsabel pa protehá, promové i vigilá salú públiko. E vishon den esaki ta pa muchanan kresé na un manera salú i pa adultonan alkansá un edat avansá na un manera salú. A stipulá responsabilidatnan di e departamento legalmente den Lei Salubridat Públiko (Wet Publieke Gezondheid). Aktualmente ta reinforsá departamento di Salubridat Públiko mas aleu te GGD Boneiru.
Por repartí e tareanan di Salubridat Públiko den 4 parti.
Promoshon di salú
For di nan nasementu ta sigui salú i desaroyo di nos muchanan via e programa di Kuido di Salú Hubenil. Esaki ta tuma lugá na ofisina di konsulta i via e enfermera pa mucha i hóben na skol. Via Kuido di Salú Hubenil ta ofresé tur mucha e Programa di Bakunashon di Reino, kaminda nan por haña bakunashon kontra diferente malesa di infekshon.
Via e programa di Skol Salú na nos skolnan ta promové un estilo di biba salú serka hóbennan ku ta bai skol. E temanan den esaki ta por ehèmpel kome salú i moveshon, prevenshon di adikshon na alkohòl i/òf droga i salú seksual. Departamento di Salubridat Públiko ta konsehá nos skolnan den esaki, pero ta entregá material di lès tambe. Na e departamentu ta traha tambe empleadonan di prevenshon ku ta duna lès di prevenshon na skol tokante e temanan.
Banda di mantene e muchanan salú na skol, Salubridat Públiko ta para tambe pa akohida pa mucha ku ta kualitativamente bon.
Un aserkamentu general di informashon kolektivo riba tereno di estilo di biba salú riba término largu ta prevení malesa króniko, manera malesa kardiovaskular, preshon haltu, diabétis, asma etc.
Kuido di salú di hende grandi tambe ta un responsabilidat di Salubridat Públiko.
Kombatimentu di malesa di infekshon
Den kaso di kombatimentu di malesa di infekshon ta bai pa prevení malesa.
- Na Boneiru kombatimentu di malesa di sangura, manera Dengue, Chikungunya i Zika ta un tarea importante dentro di kombatimentu di malesa di infekshon. Na departamento di Salubridat Públiko ta traha inspektornan di ‘Vector Controle’ ku ta supervisá brote di sangura.
- Tur aña den temporada di grip den koperashon ku dòkternan di kas nos ta sòru pa hende grandinan i gruponan di riesgo por haña nan bakunashon kontra grip.
- Hendenan ku ke biaha por akudí na departamento di Salubridat Públiko pa konseho tokante nan bakunashon pa biahero. Pa esaki bo por traha un sita via telefon na 715 5324.
- Den koperashon ku dòkternan di kas i Fundashon Mariadal ta trata malesa di infekshon manera malesa ku por transmití seksualmente (soa), hiv/aids, pero tambe hepatítis.
Maneho i investigashon
Komo Salubridat Públiko ta nesesario pa tin konesementu di situashon di salú di nos poblashon. E konosementu aki nos ta haña pa medio di akumulá informashon di salú serka partnernan di kadena, manera dòkternan di kas, Fundashon Mariadal, Sentro pa Hubentut i Famia, Mental Health Caribbean, skolnan etc., pero tambe pa medio di ehekutá investigashon di salú. Kada 4 aña departamento di Salubridat Públiko huntu ku su partnernan ta wak kiko ta e prioridatnan i esakinan nos ta deskribí den un nota Maneho di Salú Insular.
Loke ta nobo ainda riba nos isla i gradualmente ta keda introdusí ta investigashon di poblashon. Ku investigashonnan di poblashon por deskubrí malesa na un momentu hopi tempran. Un bentaha di esaki ta ku e ora ei por kombatí un malesa na tempu i ku esei e chèns riba sanashon ta mas grandi. Ehèmpelnan di investigashon di poblashon ta skrinmentu riba kanser na pechu, skrinmentu riba kanser na tripa, skrinmentu riba kanser na prostat i skrinmentu riba kanser na boka di matris. E skrinmentu riba kanser na pechu ta e promé skrinmentu ku nos a kuminsá kuné riba nos isla.
Kalamidat
Departamento di Salubridat Públiko tin e tarea pa den tempu di krísis trese tur organisashon ku tin di haber ku salú i kuido huntu, kordiná nan i atendé konhuntamente ku e krísis. Ménedjer di e departamentu ta aktua komo mènedjer di krísis (DPG – Direktor Salubridat Públiko) manera deskribí den Lei Salubridat Públiko (Wet Publieke Gezondheid).
Un ehèmpel adekuá i aktual di esaki ta e krísis di corona. Ku e struktura di kalamidat ta traha duru huntu pa tene e vírùs di corona bou di kontròl. Pa informashon tokante tur kos ku tin di haber ku e vírùs di corona, bo por akudí na www.bonairecrisis.com òf bo por yama e number di telefon grátis 0800 - 0800.


text: Diahuebs anochi a drenta informe di cu nan lo a benta un dama for di auto na Nuñe, mesora a dirigi un patruya na e sitio. Na yegada di e patruya a bin compronde cu e dama coriendo tras di un auto lo a dal na e auto coriendo y a dal abao, polis a bay na e adres di e dama pero e no a sali pafo. Despues di un rato polis a bolbe bay pero e biaha aki si e dama a sali atende cu polis. Nos colaborador mesora a reconose e dama como esun cu den 3 dia a dal auto y a core bay. E di segundo biaha polis a kita a confisca e auto ya cu e no tabata tin su papelnan na ordo. Anto awor ela core tras di un auto pa purba drenta den e auto pero ora ela yega cerca e lo a dal riba e auto y cay abao. Polis a papia cu e dama tuma su declaracion y a sigui cu nan patruya, por a compronde cu lo ta un suv Tucson cora scur lo a sigui core bay.


text:
Sèptèmber ta luna di kolekta di Prinses Wilhelmina Fonds. Pero kiko e fundashon aki ta hasi den komunidat. Sra Frieda Geller presidente di e fundashon a duna nos un splikashon di nan trabounan. Huntu ku e direktiva diario nan ta hasi e trabounan ya ku no ta algu pa un hende so pero ta trabou pa grupo. PWF a keda fundá na 1949 i na novèmber awor nan ta kumpli 73 aña. Sra. Geller a pone atenshon riba e loke nan ta hasi prinsipalmente i esei ta duna guia pa esnan ku tin kanser. Pa por haña nan servisio no tin mester di paga nada, solamente i lástimamente e hende mester tin kanser.
PWF ta hasi loke dòkter no ta hasi
Una bes yega na PWF, un persona einan ta tuma tur dato i un trahadó sosial ta tuma kontakto ku e persona i asina ta hasi un evaluashon di kiko e persona ei mester. E evaluashon i e kosnan ku PWF ta hasi no ta nada ku dòkter ta hasi. Ta kos ku dòkter no ta atendé kuné, eseinan PWF ta hasi. Por ehèmpel algu masha simpel segun sra. Geller ta kon e persona ta yega pa 6 siman largu, djaluna te ku djabièrnè pa por tin transpòrt pa hasi trahamentu na hospital. Esei no ta algu ku fásilmente hende lo pensa riba dje i no ta den man di dòkter pero e ta kai den man di PWF, si e ta bira nesesario. Tin hende tin nan mes transporte. I no ta pasobra si e hende no haña transporte ta hasi su famia un mal famia. Durante di seis siman di djaluna pa djabièrnè transporte un persona pa hospital ta un trabou grandi i p’esei PWF ta regla e transporte aki sin ku e ta kosta e persona ku kanser nada. Di e forma aki a lo ménos PWF sa ku e hende por haña su tratamentu na momentu ku ta kita un peso grandi for di dje. E ta mustra kon grandi e yudansa aki ta; imaginá un dia kalor i e hende tin di bai ku bùs i tambe pa bai kas bèk den solo. E ta algu inaseptabel.
PWF ta duna un man
Den e evaluashon ku PWF ta hasi ta hopi kos ta sali. Komo ehèmpel sra. Geller a bisa ku ora e hende ta bai hasi su tratamentu di kanser, e tin di kome hopi sali i no tur hende tin e presupuesto pa por kumpra tur nan fruta, berdura i pan maron i tur e kosnan ku por tende i banda di dje preisnan ta subi. PWF ta evaluá si e persona ei di bèrdat mester di tur esei, nan ta wak si kada dos siman e persona ta haña kada dos siman, dos saku yen di kuminda salú i esei tampoko ta kosta e persona nada.
Boluntario i profeshonalnan
E presidente tirando bista riba su direktiva para kuné, el a enfatisá ku loke el a menshoná ta posibel danki na e direktiva kompleto ( Frida Geller presidente, Ronice Martis tesorero, Ageeth Termans vise presidente, Grace Goede segundo tesorero, Lillian v d Burg miembro i Maruta Aniseto sekretaris) i nan tur ta boluntarionan sin salario. Tin hende por pensa ku e sèn ku nan ta rekoudá ta pone ku nan por paga salarionan. Nan ta boluntario segun sra. Geller. I unda e sèn ta bai, mayoria ta pa e personanan profeshonal ku PWF tin ku ta hasi e evaluashon, ta duna guia i tur esei PWF mes no por hasi pasobra nan komo boluntario no ta studia pa eseinan. I tampoko por ferwaktu esei di boluntarionan i p’esei nan a skohe 3 trahadó sosial tambe huntu ku un ‘zorgmanager’ ku ta wak tur kos i ta pone su sabiduria den dje. I eseinan si mester paga pasobra ta profeshonalnan. I di e forma aki PWF ta sigur ku ora nan ta bai kas di e persona òf na hospital òf asta na ofisina di PWF, nan sa kon ta atendé ku e pashèntnan.
Pèrdè pechu ta nifiká hopi
Frieda Geller a bisa ku nan no tei solamente pa hende ku kanser na pechu. Ta un persepshon ku ta biba den komunidat i nan ta purba di kambia esei. Prinses Wilhelmina Fonds tei pa tur hende ku tin kualke tipo di kanser tantu pa hende muhé komo hende hòmber. Nan lo ke pa hende hòmber tambe yega serka nan i sigur tin mas ta bin kompará ku ántes. PWF ke yuda mas. Yuda prevení un malesa hopi fèrfelu, difísil, PWF por yuda e persona pasa den dje i asta purba ku e persona no mester a yega einan asina lat. Kanser na pechu no ta solamente pa hende muhé pero tambe hende hòmber ounke muchu ménos. I pa e hende hòmber e no ta fásil pero pa e hende muhé pió ya ku ta e hende muhé ku pèrdè pechu, nan komo hende muhé ta komprondé kiko esei ke men. Ta parti di e hende muhé su kurpa i parti vital i ora pèrdè esei e ta un problema grandi den tu sentido. Na PWF nan tin un banko di prótesis i einan si e dòkter duna un apoderashon, e profeshonalnan ta bai huntu ku e pashènt den un kamber privá kaminda ta buska e fet presis. PWF no ta hasi nada di ‘one size fits all’. Sra. Geller ta kòrda e promé bia ku un persona a pèrdè su pechu i a drenta eiden, e tabata hopi tristu, kabes abou ku bèrgwensa i miedu pero ora a kaba di papia kuné i dun’é un prótesis i su BH, e dama ei a sali un otro persona ku su kara na laira. Esun ku no ta hende muhé no ta komprondé kiko ta pèrdè pechu. Tin ta kere ku ta algu estétiko pero e no ta esei so. E tin un parti sikológiko ku e hende a pèrdè parti di su kurpa i esei nan di PWF ta yuda pa e persona por surpasá e problema promé ku e bista.
No ta eksihí e hende pa djòin
Sra. Geller a pone énfasis ku no ta solamente na ofisina di PWF den Scharlooweg e hende ku mester di e guia i sosten ta yega. Sra. Geller a bisa ku nan tin un persona ku ta traha den ofisina ku ta e promé kontakto di nan. Un hende ku kanser por yega einan kisas e ta yama na telefòn, òf su kasá, ruman, yu, mama por yama tambe i e trahadó sosial ta tuma kontakto kuné. Si e persona por yega einan tambe ta bon biní pero si e ta den situashon ku e no por sali for di kas, nan ta bai su kas. Si e persona ta den hospital tambe segun sra. Geller nan tin akseso tur djárason, un di nan trahadónan sosial ta bai einan na CMC kaminda nan tin nan ofisina i asina por atendé ku tur hende na e manera ku ta sirbi e persona. Nan no ta eksihí nada segun sra. Geller. Nan no ta eksihí pa e hende djòin nan, e hende mester bin serka nan.
Sostené asta famia
Ronice Martis ta tesorero di PWF i el a splika ku nan ta traha huntu ku Stichting Ride for the Roses ku ta hasi nan evento tur aña i aki aya algun aktividat mas pa rekoudá fondo pa PWF. Banda di esei tin hende ku ta hasi donashon periódikamente kisas 10 florin pa luna. Eseinan tur ta entrada pa nan banda di e luna di kolekta. Durante di e kolekta nan ta haña mayoria fondo. Tambe nan sa organisá “Movember” i tambe ta traha ku JCI ku No Shave Movember ku tambe ta trese fondo pa nan. I tin e ‘drive thru fundraising’ den aprel ku tambe ta trese fondo pa nan. Pero mayoria di nan fondo segun Ronice ta di Ride for the Roses i e kolèkt. I teniendo na kuenta tur nan trabounan i kuantu e gastunan ta, Ronice a bisa ku nan tin gana pa e entradanan ta mas. En partikular den temporada di covid kosnan a baha drástikamente mundialmente. Den e temporada di covid tabata mas duru pasobra kolèkt a baha pero e gastunan a keda pasobra hende malu ta keda. Nan ta keda sostené e hendenan ku tin kanser i nan famia. Ku esaki Ronice a pone énfasis ku no ta solamente e hende ku kanser nan ta sostené pero e famia, e yu, e rumannan, tur mester di yudansa. I e kantidat di pashèntnan di kanser ta keda subi i pa no keda sin menshoná ku no ta tur ta registrá serka nan.
Luna di kolèkt
Grace Goede, e segundo tesorero ta enkargá ku kolekta pa PWF. El a splika ku ta for di luna di mart nan ta kuminsá pidi pèrmit i tin aña ta for di yanüari nan ta pidi. I ta nèt promé ku e kolèkt kuminsá nan ta haña e pèrmit. E aña aki sinembargo nan a hañ’é un tiki mas tempran. Nan tin diferente lugá ku ta keda aserká delantá pa nan por pone e buzonnan. Por ehèmpel supermerkado i bankonan, ounke no tin hopi hende ta bai banko mas pero esnan ku bai por yuda. For di aña pasá a kuminsá un proyekto kaminda nan a aserká un skol di SBO pa e studiantenan por yuda kolekta. Antes nan tabatin hopi hopi hende ku awor ta mayor di edat ku ta bai sinta na supermerkado pa kolekta, pero e hendenan ei a subi di edat i mester di hende mas yòn pa hasi e trabou. I e téknikanan ku tin awor aki kaminda por para asta ku mashin di swipe pa hasi donashon. E aña aki tambe PWF a aserká algun skol pa mira kua ta yuda. E loke e studiantenan ta hasi ta sirbi komo parti di e ora di nan stazje. Nan ta siña i hasi algu pa komunidat. Di e forma aki ta spera ku tin bastante hende pa kolekta. I banda di supermerkado i bankonan, PWF tambe tin nan sentro di yamada kaminda hende ta sinta na kòmpiuter, ku lista di nòmber i telefòn i nan ta yama i rekordá e hende ku ta luna di kolèkt i ku PWF tin di bai tuma e sèn òf ta depositá e sèn ei. Mas aleu segun sra. Goede nan tin otro hendenan ta kolektá manera na Sambil tin algun luna, Zuikertuin Mal tambe. Nan tin un lista i ku pèrmit di polis nan ta pone nan buzon pa hasi e kolekta.
Niun pais por drei sin boluntario
E preparashon segun sra. Grace Goede ta ku mester haña hende, mester di nan lista, mester tin bo mes lista, i asta e hendenan ku ta traha den e sentro di yamada tambe a bira ménos. E aña aki tin vários ku nan a bai afó. PWF ta buska manera pa haña mas hende i konsientisá hende pa no lubidá ku tur hende por haña kanser. Trabou boluntario ta algu ku ta krese e persona mes i ta yuda komunidat. Niun pais no por drei sin boluntario. P’esei sra. Grace ta sigui motivá hende pa duna maske ta 2 ora di nan oranan liber pa yuda den nan sentro di yamada òf riba djasabra pa supervisá e studiantenan.
Hasi donashon!
E kantidat di sèn ku tabata haña di kolèkt a baha drástikamente for di 2 aña pasá ku covid a kai aden. I no tur hende ta konsiente ku mester duna i ta bon pa duna pa asina kontribuí. Tin hende ta pasa wak i ta sigui bai ku nan kara leu. Tin hende ta pasa i no ta kontestá esun ku ta pidiendo pa donashon. I e hende ta hasi asina, te ora e kos toka e persona, e ora ei e ta sinti kiko e ta. I no mester yega asina leu segun sra. Goede. E hende di su mes mester kontribuí na komunidat.


text:
Marvelous Queens Showcase 2022
Marvelous Queens Showcase 2022
Djasabra awor Marvelous Production ta bai ranka sali ku su evento di Marvelous Queens Showcase. Durante di e evento aki públiko i prensa lo haña oportunidat pa sera konosí ku nos partisipante nan di e 4 kategoria nan kual ta Baby Miss Curaçao, Mini Miss Curaçao, Little Miss Curaçao i Miss Pre-Teen Curaçao 2022.
Lo bai tin tres presentashon. Den e dos promé presentashon nan e partisipante nan lo modela diferente asesorio di Kriss Kross i Balanis kaminda lo premia e Best Promotional Runway Model basá riba e manera ku e partisipante a promove su produkto riba esenario. I den e di tres presenshon e partisipante nan lo modela den nan shimis di cocktail i hurado lo husga e mihó diseño i tambe e kabei/peinado mas bunita.


text:
SVb Aruba y Ocupacion Minimo
Written by Sue van Elteren
Posted on 23 Mar 2020 - < 1 minute read
Banco di Seguro Social di Aruba SVb ta haci e siguiente adaptacionnan en conexion cu maneho temporal di ocupacion minimo, cu ta drenta na vigor entrante dialuna 16 di maart 2020:
- Tur nos departamentonan ta traha a base di ocupacion minimo.
- Unda cu ta posibel ta traha cu cita ademas nos ta sigui duna servicio via telefon y email. Doño di trabao por sigui tuma contacto cu nos Helpdesk via Whatsapp.
Control medico ta sigui tuma luga, nos balie di Administracion Medico ta keda habri te cu 10:00 AM.
Nos ta pidi tur bishitante di SVb pa tene cuenta cu esaki y pa evita aglomeracion di hende.
Tene cuenta tambe cu den caso cu bo persona tin y ta sinti:
- keintura di 38℃ of mas
- y tosamento OF tin problema pa hala rosea:
NO PRESENTA NA SVb!
- YAMA 280-0101
- Notifica AO via nos telefon 527-2782, entre 7:00 AM – 12:00 PM & 1:00 PM – 4:00 PM (diasabra, diadomingo y dianan di fiesta 7:00 AM – 11:00 AM)
- NO POR NOTIFICA AO ONLINE!
Bron: website SVb Aruba
https://www.svbaruba.org/trahado/svb-y-ocupacion-minimo
Thousands of companies use Celery. Are you switching too?
Pricing for Celery starts at $17.50 per month.


text:
Denter di poko tempu, pa ta más eksákto for di promé di yanüari binidero, lo tin kambio den e konstelashon di e Hunta di Supervishon di Komunidat di Skol Boneriano.
Entrante e fecha menshoná, e Hunta di Supervishon lo wòrdu ampliá ku dos miembro más. Ta trata aki di señora Rosemarijn de Jong i señor Paul Rosenmöller.
Señora De Jong aktualmente ta laborá komo kordinadó di LOFO aki na Bonèiru. Señora De Jong lo bai okupá e funkshon di sekretario di Hunta di Supervishon.
Señor Rosenmöller denter di poko lo tuma despedida komo presidente di
”VO Raad” na Hulanda. E funkshon aki ela ehersé for di aña 2013. Señor
Rosenmöller ku hopi plaser ke duna un kontribushon na enseñansa di Karibe Hulandes. Ta p’esei e ta pone su mes disponibel komo miembro di Hunta di Supervishon.
Kolegio di Maneho i Hunta di Supervishon ta yama señora Rosemarijn de Jong i señor Paul Rosenmöller un kaluroso bon biní i ta apresiá nan disponibilidat pa duna un aporte na enseñansa di Bonèiru.


text:
Charles Cooper
Charles Fernandes Cooper (Kòrsou, 28 di mei 1963[1]) ta un politiko kurasoleño pa partido MFK i desde 14 di yüni 2021 minister di Tráfiko, Transporte i Planifikashon Teritorial.[2] Di 2010 pa 2012 e tabata e prome mandatario di pais Kòrsou pa okupa e ministerio aki den Gabinete-Schotte. Cooper tabata miembro di parlamento di Kòrsou di 2017 pa 2021.
Biografia[editá | editá fuente]
Charles Cooper, konosí tambe komo Chaleco of Chief, a nase den e bario di Parera. Su famia a konsistí di solamente un mama, ku a traha duru pa lanta dos yu hòmber i dos yu muhé. Su promé eksperensia na skol ela pasa na Alouisius kleuterschool na Pietermaai. Despues ela krusa kaya i a bishitá St. Jozef School te ku su di tres klas. E sobra klasnan di skol básiko ela sigui na Dr. Da Costa Gomez school na Koraal Specht, ya komo ku e famia a muda pa e bario ei. Den su ora liber semper ela buska ko'i hasi den su bario. Ela kue djòp di chapi kura, traha mekániko i asta ela siña saka sla. Ku su 13 aña ya e tabata bon konosí den e mundu di korant komo bendedó di korant. E tabata e promé ku a kuminsá bende korant na lusnan di tráfiko na Dr. Maalweg, mainta promé ku e bai skol, pa despues atardi e parti korant pa varios kas den e bario nan Janwe, Bottelier, Dominguito i Koraal Specht. Ku e ganashi atkerí e tabata yuda na kas i sòru pa su mes. Ku su 15 aña ela optené su diploma di A-stroom na Technische School St. Paulus. Djei ela sigui pa su T-stroom na Jan Ruimers technische school, kua ela kaba ku éksito den apénas 2 aña. E siguiente paso den su karera tabata e 2 añanan ku ela kursa na Bedrijfschool, di e tempu ei Shell, den oranan di dia i anochi e dos último klasnan di HAVO. Ku su 19 aña ela kuminsá traha na Shell komo instrumentmaker. Komo Charles Cooper tabata sa ku e por logra mas, ela pidi un beka di Shell pa e por a studia procestechniek na M.T.S. E petishon aki a keda rechasá i despues Charles a keda kla ku un beka di Gobiernu Central pa e por a bai studia na Tilburg Hulanda. Dia 3 di ougùstùs 1983 ela sali den e grupo grandi di beursalen rumbo pa Hulanda. Aya un biaha mas Charles a mustra su kapasidat i a kaba su M.T.S den 2 aña di tempu, cumlaude i komo "ooit best geslaagde" di e skol. Aya na Hulanda su deseo pa yuda su próhimo a bira mas grandi i e tabata hopi aktivo riba tereno sosial. Por ehèmpel ela militá den un organsisashon ku ta sali na defensa di Antiyanonan, S.A.T. i den komishon di guia pa beursalen i despues komo sekretario di Sirkulo Antiano di Tilburg. Ku hopi esfuerso Charles Cooper a logra haña un beka pa e por a sigui su H.T.S. Despues di 4 aña ela gradua komo ingeniero den teknologia kímiko na Universidat di Breda. Den apénas un siman ela regresá su isla natal i a bai traha bèk na e mesun empresa ku e tabata traha promé, kual a bira Refineria Isla, pero awor den un otro funshon. Dirigentenan haltu di Refinería Isla, mirando su kapasidat, despues di 3 luna di labor a ofresé e oportunidat di oro pa e bai hasi Master of sience na Universidat di Zulia na Venezuela. E estudio aki a dura 3 aña. Tabata aki tambe ku ela konosé su futuro esposa ku kende despues ela kontraé matrimonio i aktualmente tin un famia ku ta konsistí di un prensès i dos prínsipe. Na momentu ku Charles a terminá su estudio ela regresá Kòrsou i a bai traha den e área di kontròl di proseso na nos refineria. Den 3 aña di tempu ela bai okupá e puesto di hefe di kontròl di proseso. Funshon ku ela okupá te ora ku el a kuminsa su karera politiko ku partido MAN.
Entre 2003 i 2010 Cooper tabata lider di MAN, retirando komo lider politiko despues di e perdida di tres asiento den elekshon 2010 pa konseho insular. Cooper si ta logra bira diputado di infrastructura.
Despues di desmantelashon di Antia Hulandes dia 10 di oktober 2010 ta nombra Cooper komo minister di Trafiko, Transporte i Planifikashon Teritorial, e prome mandatario di Kòrsou ku e kartera aki. E tabata un di e ministernan ku no a pasa e screening.[3] Inisialmente no a aktua riba e resultado di e screening i Cooper a keda ku e encargo di minister. Finalmente e diskushonnan kontinuo tokante e integridat di diferente minister ta kulminá den un krisis politiko, ku a kousa kaida di gabinete Schotte na 2012.
Pa elekshon parlamentario 2012 Cooper a enkabesá e lista di Partido MAN i a keda elegi komo miembro di Parlamento di Kòrsou. Na 2016 e ta bandona Partido MAN despues di binti aña ku e partido.[4] Cooper ta uni su mes na partido Movementu Futuro Korsou (MFK) i tabata di 2017 pa 2021 miembro di parlamento di Kòrsou.


text:
Ami kier puntra cada un ciudadano cu ta lesa e articulo aki, puntra nan mes si na Aruba saca potret di polis den publico ta contra ley?
Mi kier comparti cu pueblo un experiencia directo cu mi famia a caba di pasa aden weekend cu a pasa. Depues di a enjoy fakkel optocht hunto cu su yiunan, mi bieu, pensionado di 62 anja, despues di a saca potret pa recorda e bon memorianan tabata na caminda pa su auto pa bay cas. Diripiente den Vondellaan e ta pasa band’i un grupo di polis y ta saca un potret di nan sin sa precies kiko ta pasando y sin pensa mas leu. Diripiente un polis ta tira man ariba e camara y ta cuminsa gara mi tata na unda cu mi tata a resisti cu su derecho paso e no hasi nada contra ley. Asina e otro polisnan presente a bula ariba dje pa boei e, y a bay asina leu di tackle e pa asina e cay cu cara ariba vloer y ariba dje pone rudiya ariba su cabez manera cu ta un criminal e ta.
Awor mi kier puntra di unda a sali cu polis por usa forza execisivo sin cu tin un motibo y violacion di ley? Ki mishi cu den un pais, supuestamente democratico, un ciudadano no por saca potret di polis den publico?
Na mesun momento tabata tin presencia di 24ora.com cu si ta saca potret na nan agrado cu conosimiento di polis y ta publica esaki ariba su website prome cu tin un process verbal, investigacion of un clarificacion pakiko mi tata tabata wordo maltrata na e momento ey. Nos medionan di comunicacion tey pa zorg cu noticia ta bon investiga y confirma cu fuentenan verifica prome cu e wordo publica y asina distingui noticia for di farandula y redo. Jammergenoeg 24ora.com no a cumpli cu requisitonan basico di professionalismo y no por wordo considera como fuente serio di comunicacion. Pero ya e danio a wordo haci, ya nos famia ta haya yamada di famia y conosi puntrando kiko a pasa. Unda cu redonan ta cuminsa core sin sa e berdad. Y ken ta para responsible pa e danjo aki haci na mi famia?
Pa splica con mas leu polis a bay y con polis a haci fout tras di fout den proceduranan estableci pa ley y unda cu bo ta realisa cu nos polisnan nin sa nan mesun trabao. E agentenan na e scenario a gara mi tata y tire den van di polis pa hiba warda. Benta den e van y geboei e la realisa cu no por a hala rosea. Imagina bo, mi tata ta diabetico, benta den e van di polis den un posicion cu e no por a hala rosea y no por move. E por a fayece eynan sin cu hende por a realisa na tempo, y ken lo para responsible e ora?
Bo sa ki gevoel esey ta crea den bo, ora cu bo ta experiencia un abuso di poder y unda nos tur cu ta sigui noticia internacional ta wak con hendenan innocentemente ta muri of wordo mata na man di polis den exterior dor cu nan no ta cumpli cu regla?
Dios gracia mi tata a cuminsa scop e porta di van pa hala atencion di polis para band’i van pa habri e porta y zorg cu nan pone sinta bon y los su handboei un tiki. Y corda bon, tur esaki ta pasando sin cu mi tata sa pakiko e ta wordo aresta y maltrata asina!
Yega warda di polis e ta wordo benta den cel den un manera bruto y ta wordo kita entre otro su cartera y cellular mientras su camara a wordo kita fey dje for di cuminsamento. Despues di un par di ora mi tata ta wordo yama y wordo avisa cu por bay cas, pero cu e tin cu paga un boet di Afl. 2,300. Awor mi ta puntra paga boet pa kiko? Ki acto contra ley e a haci? Pa saca potret di polisnan den publico?
Tur esaki a tuma lugar den warda di polis mientras mi tata, cu sa su derechonan, a pidi pa papia cu fiscal y a wordo bisa cu e ta cu vakantie y cu no tin un vervanger disponible. Fiscal ta e autoridad cu por procesa un process verbal y mester splica e persona acusa ki ley e persona a kibra y splica kiko cu su derechonan ta pa contra aresta esaki. Awor atrobe mi ta puntra, con polis por schrijf uit un boet sin involucra un fiscal y sin splica y notifica ki ley precies e a overtreed? Un otro fout den precedura.
Ariba dje ora di sali for di warda di polis, mi tata a wordo nenga su cellular y camara! Supuestamente e no tabata tin camara ariba dje y cu nan no por haya su cellular.
Tur esaki ta pone bo yega na conclusion cu nan mes a realisa cu nan a haci fout y cu nan mester a crea y documenta un motibo pa asina cubri nan actonan cu ta contra ley!
Cada un di nos como cuidadano di Aruba ta paga salario di polis pa asina nan por garantisa ordo publico y duna cada un di nos e sintimento di seguridad ariba nos isla. Polis ta un institucion publico unda nos como pueblo tin e derecho y responsibilidad pa zorg cu polisnan ta bon educa y prepara prome cu nan por drenta communidad den uniform. E polis mester sa cu ley ta dune derechonan pa actua den casonan cu ta requiri su intervencion a base di bon juicio, pero no mester confundi esaki cu abo como polis ta ariba ley cu bo por haci y deshaci. E caso aki ta geef aan hopi duidelijk cu polis no sa con pa haci su mesun trabao y cu tin falta di liderasco y guia professional.
Mi kier laga sa cu e caso aki no lo keda te akinan y cu cosnan mester wordo poni back na ordo. Mester ta duidelijk pa nos ciudadanonan di Aruba cu cada un di nos tin derechonan humano estableci pa leynan internacional y cu tur pais, inclusief Aruba of Reino, mester cumpli cu ne. Y si autoridadnan local no por of kier tuma accion debido, cu esaki no lo keda keda te aki. Te cu mi sa, ainda nos ta biba den un rechtstaat unda cu tur cuidadano tin derecho y unda niun autoridad publico por hasi y deshaci sin consequencia. Y mi ta spera cu via e relato aki mi por pone e actonan di sucedido den publico pa asina pueblo por ta corectamente informa.


text:
Lifestyle
Home Lifestyle
E reconocido especialista den cuido di man y pia, Joaquín Manuel, lo ta na...
Joaquín Manuel lo ta bishitando salonan di beyesa rond Aruba, e isla cu a inspira su prome colecion di esmalte yama ”Mom Dushi”. Pa e...
Vacuna contra HPV ta elimina cancer di boca di matriz cu casi 90%
E vacuna contra humaan papillomavirus conoci como HPX4 ta reduci casonan di cancer na e boca di matriz cu casi 90%, esaki ta e...
Despues di hopi aña, medicamento nobo pa baha peso bayendo manera pan cayente
Den un mercado hambra pa opcionnan, e demanda ta surpasa e supply cu tin di e medicamento yama Wegovy. Un injeccion pa siman cu a...
AUDIO- Lily prince, Koningin Willhlemina Fonds: Usa proteccion contra solo y no bisti paña...
Lily Prince - Mester bebe hopi awa y asina evita dehidratacion y lo papia ariba cancer di cuero, cu no ta distingui color di...
Cinco stap pa yuda abo supera infidelidad
Infidelidad ta un situacion dificil pa supera y pordona entre un pareha. E ta un acto hopi serio, debi cu e persona ey cu...
“Burnout” syndroom con pa reconoce y con pa supera esaki
E biaha aki nos lo enfoca mas tanto ariba e burn-out laboral o sea pa esnan cu tin un trabou. Tur persona cu ta traha...
Bo sa cu bo tono di voz por mustra si bo ta infiel of...
Tono di bo voz por determina si bo ta atractivo of no, locual tambe e por mustra ta si bo ta fiel of no...
Consehonan practico pa ora bo ta sinti cansancio of agotacion door di cancer
Cansancio of agotacion ta molester comun ora bo tin cancer. Esaki ta un cansancio fuerte y intenso. E cansancio aki no ta mescos e...
Music Exposure, un programa cu Cas di Cultura a inicia desde juni 2020 pa...
Music Exposure ta regresa na Cas di Cultura! Un serie di concierto cu desde juni 2020 a expone publico na talento musical local y...
04 di mei 2021, dia mundial di Asma, e tema di World Asthma...
Dia mundial di asma tur aña ta wordo celebra riba e prome diamars di luna di mei, awe diamars 04 di mei 2021 ta...


text:
Oranjestad, durante siman di 15 te 19 di augustus e ekipo di Aruba encarga cu landspakket a ricibi bishita di e asina yama Tijdelijke Werkorganisatie di Hulanda (TWO-NED). Durante e bishita aki, cu regularmente ta tuma luga cada cuartal, ta evalua progreso di tur tema di landspakket y a traha riba e di cuater Agenda di Ehecucion pa aña 2022. Durante e bishita a para kedo tambe na algun tema clave, incluso forma di traha, reto cu ta experiencia durante ehecucion y punto di antencion.
E siman a cuminsa cu reunion pa trata thema H di landspakket cu ta referi na reforsamento di estado di derecho. Asina a trata topiconan manera ley relaciona cu proteccion di informacion, proyecto di vigilancia di frontera y ahustacion di fondo di criminalidad.
A trata tema A2 unda a para keto na e progreso haci pa locual ta estadistica di Aruba y reforsamento di esaki unda cu recientemente minister di Asuntonan Economico a publica e rapport di implementacion di NSS.
Adicionalmente a para keto na e maneho completo di culumna financiero di pais Aruba unda a trata e asina yama Roadmap cu ta duna indicacion di accion concreto cu a tuma y lo ta tumando luga conduciendo na finanzas publico duradero. Un otro tema cu tin hopi interes p’e ta preparacionnan pa locual ta trayecto E1 y E4 cu ta trata reforma di mercado laboral como tambe reforma di e sistema di siguridad social. Den cuadro di reforma cu ta tumando luga den sector economico a papia riba e trabounan pa locual ta ‘Aruba Fair Trade Authority’ cu bou di liderasgo di departamento di asuntonan Economico ya ta encaminando su etapa di implementacion.
Durante e dianan cu a sigui a trata extensamente e tema di reforma di aparato publico como tambe punto di antencion critico den cuadro di esaki. Di parti di e ekipo local a enfatisa e importancia di mantene y reforsa calidad di aparato gubernamental den cuadro di rerforma. Otro aspecto critico cu a trata durante e bishita di trabou ta e capacidad legislativo di pais Aruba. Unda cu localmente a menciona cu various reforma lo e.o. rekeri ahusto di ley local. Pa cu esaki a menciona cu mester reforsa y tene cuenta cu e capacidad legisaltivo di pais Aruba. Otro temanan cu tambe a bin na vigor durante e bishita tabata reforma fiscal, ensenañza, salubridad y digitalisacion. E bishita di TWO-NED a termina den forma ameno unda cu a haci palabracionnan fiho den direccion di e di cuater agenda di ehecucion di e trayecto di landspakket.
Asina aki ministerio di Asuntonan General ta termina pa bisa danki na e ekipo di Aruba y na tur esnan envolvi pa e maximo esfuerso asina dunando contendido na e accionan stipula den cuadro di reformanan.


text:
Hasi pago online ku Sentoo! Banco di Caribe ta ofresé komersio mas método di pago
WILLEMSTAD: E manera ku komersiantenan por risibi pago for di nan kliente a kambia drástikamente den transkurso di añanan. E meta di tur komersiante òf establesimento den futuro mester ta pa ofresé diferente método di pago di manera ku e kliente por paga manera é ta deseá; ku sèn kèsh, tarheta di débito i di krédito òf e-wallets. Sinseramente, e komersiante ku tin su bista fihá riba futuro ta eksplorá e opshon di pago digital. Mas i mas e konsumidó karibense ta konta ku opshon di pago online komo método di pago. Loke mas e kliente ta deseá, ta pa su pago ta kumbiniente, sigur i fásil. Mundialmente ‘online banking’ ta sumamente popular; tur hende ku un kuenta di banko tin akseso na ‘online banking’. Miéntras, e ta un di e maneranan di mas fásil pa klientenan hasi pago, tòg e no ta konektá direktamente ku un ‘webshop’ manera t’e kaso di Sentoo.
Dikon Sentoo?
Sentoo ta wòrdu konsiderá tambe un opshon di pago ‘di kuenta-pa-kuenta’ (A2A). Esaki ta simplemente: paga di bo kuenta koriente di Banco di Caribe, pa e kuenta koriente di un negoshi na Banco di Caribe. E ta remplasá uso di tarheta di krédito òf e-wallet. Banco di Caribe ta un banko di futuro i ta antisipá e desaroyonan digital den mundo bankario. E mihó ehèmpel di un opshon di pago ‘di kuenta-pa-kuenta’ ta iDEAL na Hulanda, e konsumidó a adoptá esaki kompletamente komo opshon di pago.
Un transakshon via Sentoo ta masha fásil!
Na lugá di pèrdè tempu pa buska informashon di transakshon manera number di resibu, number di kuenta òf hinka detaye di bo tarheta, Sentoo ta hibabo mesora na bo online banking, na unda bo mester djis konfirmá e pago. Tur kos ta sosodé outomátikamente, e úniko kos ku e kliente mester hasi ta primi ‘check-out’, selektá Banco di Caribe, ‘log-in’, akinan e pago a ser prepará ku tur informashon relevante. Selektá bo kuenta i konfirmá e pago. Kompletá e transakshon ku bo kódigo sekreto. Despues di esaki, Banco di Caribe ta aprobá e montante i ta debitá bo kuenta. Tantu e kliente komo e establesimento ta risibi un konfirmashon di pago mesora.
Klientenan empresarial, ku ta deseá di ofresé mas opshon di pago na nan kliente pa nan produkto òf servisionan, por aserká nan ‘account manager’ na Banco di Caribe pa apliká pa e servisio di Sentoo. Si bo no ta kliente komersial di Banco di Caribe ainda i ke bini na remarke pa e servisio aki, por traha un sita ku Corporate Support na corporatesupport@bancodicaribe.com Aktualmente Banco di Caribe ta e úniko banko ku ta ofresé e servisio aki pa kompania lokal na Kòrsou, Aruba i Boneiru.
Betaal online met Sentoo!
Banco di Caribe biedt het bedrijfsleven meerdere manieren voor betaling
WILLEMSTAD: De manier waarop bedrijven betaling kunnen ontvangen van hun klanten is in de loop der jaren drastisch veranderd. Elke ondernemer of bedrijf zou verschillende betaalopties moeten aanbieden, waardoor de klant voor de meest gewenste wijze kan kiezen: contant, credit- of debit card of middels e-wallets. De ondernemer die gericht is op de toekomst kiest voor de digitale betaaloptie. Steeds meer Caribische consumenten rekenen op de online betaaloptie als betaalmethode. Wat steeds meer klanten wensen, is een makkelijke, veilige en voordelige manier van betalen. ‘Online banking’ is wereldwijd super populair; iedereen met een bankrekening heeft toegang tot ‘online banking’. Hoewel het een van de makkelijkste manieren is geworden om te betalen, is het toch niet direct verbonden met een ‘webshop’ zoals wel het geval is bij Sentoo.
Waarom Sentoo?
Sentoo wordt als een ‘van rekening-naar-rekening’(A2A) betaaloptie beschouwd. Dit betekent simpelweg dat je een betaling verricht van je lopende rekening van Banco di Caribe naar een lopende rekening van een bedrijf bij Banco di Caribe. Dit vervangt het gebruik van een creditcard of e-wallet. Banco di Caribe is een bank van de toekomst en loopt mee met de digitale ontwikkelingen in de bancaire sector. Het beste voorbeeld van een ‘van rekening-naar-rekening’(A2A) betaaloptie is iDEAL in Nederland. De consument heeft dit volledig als een betaaloptie geadopteerd.
Een transactie via Sentoo is heel makkelijk!
In plaats van tijd te verspillen door informatie van een transactie op te zoeken zoals een rekening- of factuurnummer of het intoetsen van de informatie van je pas, leidt Sentoo je rechtstreeks naar je online banking waar je enkel de betaling hoeft te bevestigen. Alles gebeurt automatisch, het enige wat de klant moet doen is klikken op ‘check-out’, Banco di Caribe selecteren en inloggen; daar is de betaling reeds voorbereid met alle relevante informatie. Selecteer je rekening en bevestig de betaling. Rond de transactie af met je pincode. Daarna keurt Banco di Caribe het bedrag goed en wordt het afgeschreven van je rekening. Zowel de klant als het bedrijf ontvangen direct een betaalbevestiging.
Bedrijven die klant zijn van Banco di Caribe en meer betaalopties aan hun klanten wensen te bieden voor hun producten of diensten, kunnen contact opnemen met hun accountmanager bij Banco di Caribe om zich aan te melden voor de dienstverlening van Sentoo. Wie nog geen klant is van Banco di Caribe en wel in aanmerking wil komen voor deze dienst, kan een afspraak maken met Corporate Support via corporatesupport@bancodicaribe.com. Momenteel is Banco di Caribe de enige bank die deze dienst aanbiedt voor lokale bedrijven op Curaçao, Aruba en Bonaire.


text:
E futbol femenino a continua dialuna anochi den stadio Guillermo Trinidad na Dakota ora cu e ekiponan di Arsenal y Estrella a topa otro. Den ambos ekipo nos por a mira hopi caranan hoben combina cu esnan un poco mas experencia. E ekipo di Arsenal a ataka mas cu Estrella y a haya algun bon oportunidad pa habri e marcador pero e acabada padilanti no tabata fuerte unda hopi oportunidad clave a bay perdi. Di otro banda Estrella rato rato tabata yega padilanti di e gol di Arsenal unda cu a opta pa hunga e bala largo. Na di 27 minut un fayo di e defensa central di Estrella, e delatero Juzmary Werleman ta kita e bala for di dje y ta drenta e area penal usando su liherez, e ta laga dos defensa su tras y cu un tiro lastra den skina cortico e ta bati e portero di Estrella pa e 1 – 0. Den e di dos tempo, Arsenal a sigui den atake y ta logra anota un gol mas pa medio di Stephany Leon pa asina e wega finalisa 2 – 0 na fabora di Arsenal.
Den un combersacion cu sosteni Pedon Morillo di Arsenal e ta conta nos cu Arsenal no ta mesun fuerte cu anja pasa unda e termina na di cuater lugar. E ekipo no ta entrena serio unda tiki hungador ta yega tereno di bala y esey ta hasi cu no tin un bon sistema di wega unda hopi batimento di bala ta tuma lugar. Di otro banda entrenador Lando Everon di Estrella ta conta nos cu e ta satisfecho cu su ekipo mirando cu awor numa e mucha muhernan a cuminsa na hunga bala y e progreso real den cada uno lo por ser mira dentro di dos anja. Asina mes e ta sigur satisfecho cu nan prestacion y sigur e atendencia na entrenamentonan.


text:
Tag Archives: covid19
SVb y Cambio Maneho Covid-19
Riba 12 september 2022 Gobierno di Aruba a anuncia un cambio di maneho, cual ta encera cu no ta obligatorio mas na Aruba pa haci test di Covid-19. Tambe no ta obliga mas pa esnan infecta cu Covid-19 pa bay den cuarentena of isolacion. E cambio aki ta encera cu SVb Aruba tambe ta adapta… Mas Informacion
Notificacion di AO Departamentonan Gubernamental
SVb su Departamento Salud y Trabao ta participa na tur hefe di departamento gubernamental cu ta haci uzo di Medisoft SVb un adaptacion riba e proceso pa notifica AO durante di e ola number 5 di Covid19. E proceso di notificacion cuminsando diahuebs 6 di januari lo cana di e siguiente manera: Funcionario publico cu… Mas Informacion
SVb ta Adapta Servicio Debi na Aumento Casonan Covid-19
SVb ta adapta servicio debi na aumento casonan Covid-19 ATENCION: Entrante 31 januari 2022 e adaptacion aki no ta na vigor mas. Tur esnan cu ta bay den cuarentena pa DVG ta sigui e procedura di notifica AO manera normal. entrante 29 di december 2021 Debi na e aumento di e casonan di Covid-19… Mas Informacion
Pago di Subsidio di Salario a termina entrante 1 november 2021
SVb Aruba ta anuncia cu e areglo di Subsidio di Salario a termina entrante 1 di november 2021. Esaki ta nifica cu pa luna di november no lo otorga dicho subsidio mas. Punto 11 di e areglo di Subsidio di Salario (MB 681/20) ta mara e pago di subsidio di salario na e sosten di… Mas Informacion
Recordatorio Subsidio di Salario – October 2021
Awe, diaranson 27 di october, ta e ultimo dia cu por aplica pa subsidio di salario pa luna di october Como dunado di trabou bo tin te fin di dia (11:59 pm) pa entrega bo aplicacion. Un dunado di trabou cu ta aplica pa subsidio di salario pa luna di october mester a cumpli cu… Mas Informacion
Subsidio di Salario – October 2021
Desde 21 di october pa 9 ‘or di mainta te cu 27 di october na fin di dia (11:59 PM), dunadornan di trabou cu ta bin na remarke por aplica pa subsidio di salario pa luna di october. Tur dunado di trabou cu ta bin na remarke pa aplica pa subsidio di salario den luna… Mas Informacion
Subsidio di Salario – September 2021
Awe, dialuna 27 di september, ta e ultimo dia cu por aplica pa subsidio di salario pa luna di september Como dunado di trabou bo tin te fin di dia (11:59 pm) pa entrega bo aplicacion. Un dunado di trabou cu ta aplica pa subsidio di salario pa luna di september mester a cumpli cu… Mas Informacion


text:
Kralendijk – Resientemente gezaghèber i minister demishonario di I&W, Cora van Nieuwenhuizen a duna e señal di komienso pa e proseso pa realisashon di un stashon di sensor Galileo. E stashon ta bini riba e tereno di WEB situá riba Queen’s Highway. Ministerio di Infrastruktura i Maneho di Awa a duna Rijksvastgoedbedrijf (RVB) enkargo pa diseño i ehekushon di konstrukshon di e proyekto. E stashon di sensor ta konsistí di 3 antena di skòter ku un diameter di 2.5 meter i huntu ku esaki un edifisio bashí ku espasio pa kòmpiuternan, reseptornan, espasio pa ofisina i un kas di warda pa personanan di seguridat.
Pa konstrukshon di e stashon di sensor Galileo tin nesesidat ekspertisio spesial komo ku mester ehekutá e konstrukshon bou di kondishonnan estrikto di Union Oropeo. Punto di salida ta ku RVB lo traha ku partidonan lokal, si esaki no ta posibel lo buska e ekspertisio otro kaminda. E kondishonnan estrikto no solamente ta aplikabel riba konstrukshon, pero ta konta tambe pa mantenshon i e servisio operashonal di e stashon. Konstrukshon di e stashon lo ofresé empleo lokal na kompanianan di konstrukshon, servisionan (seguridat i interferensia tékniko) i produktonan. For di EUSPA (European Union Agency for the Space Programme) lo pasa konosementu ofer na e personanan ku ta bai traha na stashon di sensor Galileo.
Den kuadro di inovashon i naturalesa Ministerio di Infrastruktura i Maneho di Awa lo instalá un komishon di naturalesa den kua RVB, entidat públiko, WEB i Stinapa lo partisipá, ku e meta konhunto pa haña un balansa entre alokashon di e stashon di sensor i e naturalesa presente, ku rèspèt i atenshon pa naturalesa. Dor di kombiná ekspertisio i pone mannan huntu por sòru pa un bon integrashon di e edifisio den e área. Ekspektativa ta ku konstrukshon di e stashon di sensor Galileo lo inisiá medio 2022. Un paso inovativo pa Boneiru den direkshon di astronóutika i data di satélite.
Kiko ta e sistema di nabegashon Galileo?
Galileo ta bai bira e promé sistema di nabegashon di satélite ku ta realisá den kolaborashon ku organisashon astronóutiko Oropeo, ESA i Union Oropeo, pues no un sistema militar manera e GPS Merikano, E GLONASS Rusiano òf e Beidou chines. Banda di e servisio grátis i habrí pa referensia di tempu i determinashon di sitio, por pone Galileo disponibel pa otro servisionan komersial tambe. E proyekto di Galileo ta e proyekto atronóutiko di mas grandi ku a yega di eksistí i ta mas minusioso ku GPS.
Entretantu a hinka 26 di e 30 satélitenan den órbita rònt di mundu. E komishon Oropeo a skohe Boneiru komo lokalidat pa realisashon pa un di e stashonnan di sensor di Galileo (GSS). Na e momentunan aki Fransia tin a mayoria di e stashonnan di EU i ta di importansia tambe pa pidi un otro estado miembro.
Astronóutika i Boneiru Si banda di e stashon di sensor Galileo e ministerio di I&W sa di trese e Telemetry Tracking and Command (TT&C) Boneiru, lo sigui un próksimo paso den desaroyo riba tereno astronóutika i di data di satélite na Boneiru. E fasilidat tin un skòter di antèna ku un diameter di 14 meter i ta sòru pa e konekshon entre e satélitenan i e fasilidatnan riba tera. E ta vigilá e status, e kòntròl i ta determiná e lokalidat di e satélitenan. Espektativa ta ku medio Sèptèmber lo bin mas klaridat tokante esaki.
Lesa tambe:
- Mas ku 700 hende a registrá pa landa bai Klein Bonaire
- Servisio di Impuesto di Aruba ta registrá 3.129 pagadó di impuesto nobo
- Tresshen persona a bini aserka den 2021
- Komersiantenan di Kaya Souer Bartola soprendé pa komienso di drechamentu di kaya inesperá
- Gezaghèber Rijna ta rechasá ponensianan di Follow the Money


text:
E penultimo siman di e campeonato di e futbol maximo di Aruba lo ta hopi vital pa dicidi ken lo ta lider riba tabla di clasificacion entre Estrella, Dakota y Nacional y hopi importante tambe, ken ta bay bira e di cuarto ekipo pa clasifica pa play-off entre Bubali, Britannia, RCA y River Plate. E derota di Bubali den siman 16 contra Estrella a hasi e bataya pa e puesto codicia ey mas candente ainda, ya cu ta solamente 2 punto ta e diferencia entre e di cuater y di shete luga.
E siman 17 aki mester a cuminsa Diabierna cu e ‘derby di Nort’ entre entre Bubali SC vs SV Deportivo Nacional, pero a wordo posponi debi cu Nacional a clasifica pa semi- final den e torneo di ‘Caribbean Club Shield’ na Republica Dominicana. Awo Nacional tin dos wega den man pa “haal in” na nan regreso na Aruba.
Riba Diasabra SV La Fama lo topa SV Estrella den e prome tanda di e ‘jornada’. Estrella cu 35 punto ta lider di e campeonato cu dos wega so mas pa bay, nan ta practicamente clasifica pa play-off caba pero e ultimo weganan aki ta pa dicidi ta ken ta keda den prome luga hunto cu Dakota y Nacional. La Fama cu 16 punto riba e di ocho luga riba tabla ta bay hunga play-off di promocion-degradacion na final di temporada. E di dos wega di Diasabra lo ta entre SV Dakota y Juventud Tanki Leendert. Dakota cu 35 punto tambe, ta den di dos luga di tabla debi na diferencia di gol, mientras cu Juventud ta destina pa degradacion autimatico cu solamente 1 punto den henter e campeonato.
Riba Diadomingo SV Caiquetio lo clash cu SV Britannia. Caiquetio ya no por degrada automaticamente mas pero lo tin cu hunga play-off di promocion-degradacion si, y e weganan aki manera tabata e caso pa nan den e ultimo siman nan, ta hopi importante pa nan preparacion pa asina purba sobrevivi den Division di Honor, nan destino ta den nan mes man. Britannia ta den pleno bataya pa bay play-off, tur punto ta conta pa nan, tur wega ta decisivo di awo te cu final di campeonato regular.
Den e di dos tanda di Diadomingo nos lo por observa y biba e ‘derbi di playa’ entre dos ekipo cu ta den careda pa e di cuarto puesto importante riba e tabla p’asina bay play-off. SV Riverplate cu 24 punto ta dos punto so tras di posicion cuater, y SV RCA cu 25 punto ta hopi cerca di “arebata” Bubali for di play-off. E dos ekiponan meter sali ‘todo por todo’ paso tempo ta cabando, asina ta cu e derbi capitalino tin masha hopi importancia e siman aki, ban wak kiko ta pasa!


text:
Despues di e humiliante salida for di Copa Betico Croes di anja pasa na man di Independiente Porto Caravel di Division Uno, culminando un anja y pico sin playoff y sin trofeo, e Tricolornan di Solito, e ekipo mas campeonil di nos isla, a pone pia abou, pa haya nan mes bek. A reorganisa y a hasi hopi cambionan, tur locual a duna fruta na final, ganando e ultimo titulo di Division Honor y awor e Copa Betico Croes 2020 tambe.
RCA ta riba un racha sin perde for di comienso di e campeonato y awor den Copa Betico, nada no a cambia, ganando cuater wega sigui pa culmina hisando e copa aki. RCA djies sa con pa gana wega di futbol, hasta si ta pa penalti, ganando tres wega n’e forma ey, y awo gana e campeon saliente Dakota 3-1 den final.
Pero no ta solamente a gana Dakota, a gana nan convincentemente. Dakota mes a termina asina un racha exitoso tambe, unda nan a gana e titulo di Division Honor 2017-2018 y e ultimo Copa Betico 2019. Awo ta RCA ta bek ariba y ta parce cu nan ta dicidi pa keda eynan.
E Tricolornan a cuminsa e partido poniendo presion di biaha riba Dakota, ta man’e un net nan a pone riba e teritorio di e Amarillonan, un “pressing” halto y intenso, Dakota djies no tabatin hopi salida, y tempran caba Phaedrick Baromeo ta hasi penetracion y un pase den area penal y ta haya Ronald Gomez cu ta deposita e bala cu cabes den net pa e 1-0 na fabor di RCA na minuut 4 caba.
E presion enorme di RCA ta sigui despues di e prome gol. Dakota hungando sin dos di nan estelarnan, Alex ‘Power’ Hassel y Nickenson Paul, tampoco a yuda, vooral contra e RCA aki, mi no ta sigur kiko por a wordo hasi, pero, bo mester tur bo piesanan clave pa competi cu RCA, kizas ni esei lo tabata suficiente, imaginabo tambe si RCA lo tabatin Glenbert Croes y Stiven Melchor disponibel den e wega aki?
E club di Solito ta anota atrobe na minuut 15, e biaha aki ta Baromeo mes ta anota e gol di amplia bentaha for di un bon pase di Gomez cu a debolbe e fabor na Baro. RCA 2 Dakota 0.
Dakota a wordo forsa pa hunga for di un posicion di “counter attack” te cu awor aki den e wega, pero e contra golpinan no tabata efectivo, apesar di e esfuerzo grandi especialmente di Joshua Gross, pero feit ta cu e medio campo tabata pertenece na Erik Santos, Jean Luc Bergen y compania. E ausencia di Hassel y su recuperacion di bala a laga Daniel Briceño y Dakota sin libertad pa creatividad ofensivo, anulando e efectividad di Fernando de Sousa y Bruno Conceição den delantero.
Despues di minuut 20 alfin Dakota a man’e haya un suspiro, ya cu bentaha di 2-0 RCA a baha nan pressing y intensidad despues di un desgaste fisico imponente cu a logra dunanan e resultado te cu e punto ey.
Asina mes e no tabata facil pa Dakota, e yegadan no tabata hopi y ni di calidad, RCA tabata defendiendo e resultado bon, no tabatin hopi trabou pa nan portero Jean Pierre van der Biezen, te cu na minuut 25, unda a laga Joshua Gross di Dakota lansa un tiro di por lo menos 35 meter pa banja e portero, insolito, cu tur e dominio di RCA, awor e partido a sera door di un gol di Dakota, cu awor a haya animo. RCA 2 Dakota 1.
Te cu halftime cu e resultado 2-1 pa RCA y tambe ora cu e partido a reanuda despues di e pausa, nos a wak un wega bastante nivela, Dakota cu mas yegada awor, nan a drenta bek den e wega, y cu chens pa hasta empata.
Asina futbol ta, ta un gol so mas lo a empata e wega. E partido mes a baha un poco di nivel y tabata hopi mas agresivo y duro den e prome parti di e di dos tempo, pero arbitro Ricky De Leça y su ekipo cu bon actuacion a logra mantene calmo. Tur dos ekipo cu algun chens, ta Dakota mester a sali bai busca e empate, pero, contra un ekipo man’e RCA, e maestronan di hunga un resultado cu nan experiencia.
Ora cu Dakota ta cuminsa insisti y ta busca e gol di empata e wega, y kizas logra bai den tempo extra, hasta yega na tironan di penalti, y ‘contra biento y marea’ toch logra gana e copa atrobe.
Pero, saliendo pa busca e empate tambe ta laga buraco atras, locual a cuminsa sosode bastante biaha.
Ta ora cu Dakota tabata serca di yega na e empate anhela ey, RCA su hungadonan cu tabata spera pa e momento indica pa probecha di un oportunidad pa e “stokada final”, a haya exactamente loke nan tabata kier, e “script” no por tabata mihor.
E ingreso di Digion Ras pa Jean Luc Bergen den e segundo tempo, sigur no tabata pa contene e resultado, apesar di otro cambionan di RCA cu opcion nan mas defensivo, e tabata mas bien pa busca na haya e golpi di knockout fulminante den e combate aki entre e dos club gigantenan aki. “Dicho hecho”, un otro plan di RCA cu a resulta den e gran racha aki cu e club ta pasando aden.
E golpi ey a yega na minuut 88 den pia di Digion Ras mes, un delantero nato, pero e biaha aki di distancia, a haya su mes na rand di area penal na banda robes, a lansa un tiro cu su pia drechi cu un comba unda e bala a dal den e di dos palo bai den net, unda Joscar de Kort no por a alcansa, un joya di gol pa hasi e wega 3-1 pa RCA.
Cu e pitaso final RCA ta consagra campeon di ‘Copa Betico Croes 2020’, un titulo mereci, manteniendo tambe asina e racha ‘sin perde’ di e Tricolornan cu a cuminsa for di e final di Division Honor anja pasa. Pabien RCA y tambe Dakota pa e spectaculo presta na e fanaticada di futbol.
Pa conclui e articulo aki cambiando di tema; p’aso bida sa ta euforia, pero bida sa ta agonia tambe. Nos di Futbol Aruba kier uni nos mes na e fanaticada di futbol pa pidi y roga pa e pronto recuperacion di e futbolista Amy Henao di SV Britannia Lady Pumas, cu nos creador trece sanacion pa cu e bida hoben aki, forsa pa bo Amy.


text:
ORANJESTAD – Diabierna Prome Minister Evelyn Wever – Croes tabata na DOW/ edificio di infrastructura, den cuadro di acto di condolencia cu a tuma luga pa ex trahado publico sr. Jossy Kock. Un persona hopi stima y cu a traha 30 aña na DOW sirbiendo interes general di Pais Aruba.
Prome Minister a haci uzo di e momento pa dirigi palabra na tur sernan keri di Jossy, famia, coleganan di departamento DOW, coleganan di henter e edificio di infra y di crisis team.
“Despues di scucha tur locual a wordo treci padilanti caba, mi mester bisa cu mi a traha cu Jossy casi 1 aña, y den e periodo aki mi a siña conoce un persona cu dedicacion enorme pa su trabou. Un persona cu durante su carera semper a desplega profesionalismo y conocemento. Un shon di hende cu ta busca solucion. Un hende cu ni maske ki circumstancia bin den su caminda, e ta tume cu tur trankilidad.”
Prome Minister a sigui bisa cu nunca el a mira Jossy rabia of bou tension, un persona cu su aporte cu el a duna tur e añanan na su departamento tabata hopi grandi.
Finalmente, Premier Wever – Croes a gradici famia pa a permiti Jossy duna parti di su bida profesional na Gobierno pa asina e por a sirbi interes general. “Ohala cu bunita recuerdonan di dje por yena boso curason. Y ora sinti su falta, mira portet y corda bunita tempo.”
Ta desea famianan, sernan kier, y coleganan di diferente departamento di Gobierno hopi forsa, y ohala e bunita recuerdonan por yuda pa surpasa e momento aki. Cu Jossy por sosega na Paz, Prome Minister a termina bisando.


text: Diadomingo atardi a drenta informe di un pick-up coriendo irresponsabel y na e momentonan ey a yega y ta para na e drive thru Wendy’s blvd., mesora a dirigi un patruya na e sitio. Na caminda pa e sitio a drenta informe di cu e pick-up ya a sali for di e drive-thru y a coy rumbo pariba den Belgiëstraat y despues Sero Blanco y a drenta Regents Park. Polisnan a logra par’e den Regents Park y a atende cun’e, como cu su cas ta cerca ey mes polis a lague yega su cas pero a hala su atencion pa e forma con e ta stuur y a advirtie pa e no core mas den e condicion cu e ta.


text:
WILLEMSTAD – Si ta na sekretario di estado Alexandra van Huffelen (Relashonnan den Reino), mundu di komèrsio tambe mester tuma su responsabilidat pa yuda e isla bai dilanti. No solamente ku pagamentu di mas belasten, sino tambe usando mas oportunidat, por ehèmpel digitalisashon.
Van Huffelen a hasi un bishita kòrtiku di kuater dia na Aruba, Kòrsou i Sint Maarten. E ker a papia atrobe ku e habitantenan i tende nan soñonan. Pa loke ta soño ta difísil pa husga kon habrí hende ta den nan kombersashonnan ku e sekretario di estado, pero nan ta ekspresá prekupashon bon kla durante di demonstrashon na Aruba i Kòrsou.
Reportahe di Kim Hendriksen
Demonstrashon na Aruba i Kòrsou
Miéntras e sekretario di estado djamars tabata terminá su bishita kòrtiku na Aruba, na un distansha e ta mira un demonstrashon, serka di aeropuerto. E sindikatonan ta protestá pasobra manera nan mes ta bisa nan ta ‘kompletamente hartá’ di e gobernashon di e gabinete Wever-Croes. Segun e sindikatonan e pueblo ta ‘kansá’ i ‘frustrá’.
Na Aruba e no tabatin un sita ku e sinku sindikatonan riba su agènda, pero spontaneamente el a traha tempu p’esaki. Despues di e kombersashon Van Huffelen a bula bai Kòrsou. Ei tambe tabatin algun demonstrante ta para ward’é, ku tabata ke ‘independensia’ pa e isla, pasobra segun nan ta Hulanda kada bia ta krea desunion.
‘Hende ta sinti e falta di perspektiva’
Van Huffelen serka Banko Sentral a tene un charla di desayuno pa miembro di e Asosiashon di Komersio Kòrsou (VBC, Vereniging Bedrijfsleven Curaçao). E mensahe: ekonomia di Kòrsou tin hopi potensial. E ta mira un elastisidat i optimismo di hende, pero tambe posibilidat si ta trata di naturalesa, patrimonio i aktividat.
Na mes momentu segun e Kòrsou no ta pasando den añanan fásil. E ekonomia konosé añanan di stagnashon, ku komo konsekuensha desempleo haltu i esaki por mira espesialmente bou di hóben.
“Si nos wak puramente e sifranan, e ora ei corona a manda ekonomia diessinku aña atras den tempu”, segun van Huffelen tokante e estado di ekonomia pa motibu di e konsekuenshanan di e vírùs di corona. “Finalmente e entrada pa persona di e poblashon tin desenanan largu ta baha kaba. I lástimamente mas i mas hende ta sinti esaki. Tin pobresa, i tin problema sosial, hende ta sinti ku no tin perspektiva.”
E sekretario di estado ta mira posibilidat
Tòg e sekretario di estado di Relashonnan den Reino ta mira posibilidat na Kòrsou. “Tin un haf ekselente, tin kompania nobo ku ta traha riba kombustibel limpi di zeta vegetal i di animal”, e ta konta. “Tin oportunidat den e drechamentu di barku òf e demolishon di barku kibrá.”
“Ta di spera ku lo logra tambe pa duna e refineria un bida nobo na un manera responsabel. Kaminda nos ta tene kuenta ku medio ambiente i salubridat.”
Van Huffelen tambe ta menta digitalisashon komo oportunidat: un kartera ku e sekretario di estado tin banda di Relashonnan den Reino. “Boso ta konektá na un ret di ict masha bon. I den e region nan por alkansá e nivel di e datacenter di Kòrsou”, e ta bisa e empresarionan den sala. Por lo demas e ta mira hopi ‘oportunidat pa desaroyo’ pa turismo.
‘Industria di komèrsio mester yuda’
Komo pais outónomo Kòrsou segun Van Huffelen na promé lugá ta e arkitekto di su propio futuro. Pues tin un tarea grandi pa gobièrnu. Komèrsio por ta e motor tras di un vishon di futuro nobo, e ta haña. “Laga mi bisa e kos bon kla numa: boso komo komèrsio mester yuda ku esaki. Gobièrnu no por ofresé tur solushon – ma nan mester kuminsá dal bai sí.”
‘Paga bo belasten’
E sekretario di estado ta apelá na e empresarionan presente pa tuma e oportunidatnan ekonómiko nobo. “Pone boso propio kustumbernan di tur semper un banda tambe p’esaki”, segun Van Huffelen. “No puntra solamente kiko gobièrnu por hasi pa bo, sino kiko abo por nifiká pa Kòrsou.”
“Por ehèmpel ku no solamente bo mester paga bo belasten di bèrdè mes, sino ku kisas e mester ta mas haltu tambe. Sigur si e sèn ei ta kondusí na invershon nobo den komunidat.”
Kòrsou ta un isla masha bunita yen di hende optimista i elástiko. Ku bunita naturalesa, patrimonio presioso i masha hopi oportunidat pa e ekonomia. Laga nos ban kobra esei huntu. I laga nos hasi esaki ku un relashon duradero ku rèspèt mutuo, e sekretario di estado a konkluí ku e último palabranan di e charla aki papiá na idioma papiamentu.


text:
Sushi òf Dushi
Kampaña di Konsientisashon
Na Novèmber 2020 Boneiru Duradero a lansa e kampaña ‘Sushi òf Dushi’ pa krea mas konsientisashon pa un Boneiru mas limpi. Plèstik di un solo uso ta e kousa mayó di polushon riba e isla. Den teoria, tur hende ta na fabor di un Boneiru mas limpi, pero den práktika hende hopi biaha ta haña difísil pa stòp di usa produktonan di un solo uso, manera bakinan di kuminda.
Sushi òf Dushi Challenge ta un yamada pa akshon, enfokando riba tur habitante pa partisipá den un limpiesa ku ta dura 10 minüt i pa despues pone nan potrètnan di ANTES i DESPUES riba Instagram òf Facebook. Den transkurso di último añanan, Boneiru Duradero a organisá un kantidat di limpiesa na Boneiru, hopi biaha den kolaborashon ku Selibon, Loke ta remarkabel ta ku ora observá e hendenan ku ta partisipando na e limpiesanan aki, hopi biaha nan no ke stòp. Paso manera bo kuminsá pone atenshon…bo ta mira sushi tur kaminda. No opstante, no ta tur hende tin tempu pa partisipá den un limpiesa organisá riba un dia spesífiko na un lokalidat spesífiko.
Asina’ki Sushi òf Dushi Challenge ta diferensiá for di limpiesanan normal:
1. Nos ta pidi solamente 10 minüt òf menos di bo tempu
2. Bo por skohe bo mes lokalidat pa hasi limpiesa por ehèmpel: den bo mes bario, rònt di bo skol, bo trabou, òf kisas un ruta kaminda hendenan sa kana
3. Bo potrètnan di antes i despues lo mustra tur hende e diferensia ku un limpiesa chikí por hasi den bo mes bario
4. Bo por motivá otronan pa kontribuí na un isla mas limpi, dor di kompartí bo eksperiensia


text:
E proceso pa retira un grupo di trahado di InselAir, ta den recta final. InselAir ta obliga na retira personal. E cantidad exacto di trahado cu lo perde trabou na InselAir no ta conoci ainda. Loke si ta definitivo ta, cu e compania ta obliga na kita hende for di trabou.
Junny Sluis, director adhunto di InselAir a bisa, cu probablemente e siman aki lo bira conoci cua ta e trahadonan cu lo mester bay cas. Sluis ta cauteloso encuanto e fecha exacto, pasobra no ta tur e tramitenan di retiro ta den man dje compania di aviacion. Mester caba di haci e analisis completo, pasobra no por kita hende for di trabou pa loco, Sluis ta remarca.
E retiro dje trahadonan lo cana via di SOAW . Segun Sluis, di tur manera ta trata di un proceso┬álamentabel y cu InselAir lo percura pa tentamina e proceso aki tan miho posibel. ÔÇt'Ma pasa den e┬áproceso aki caba cu un compania di aviacion y mi sa kico e ta nifica pa e hendenan. Mester tene┬ácuenta cu ta trata di mama i tata di famia cu lo afecta bida di hendeÔÇŁ. Ta posei mester hacie bon,┬átumando na cuenta e aspectonan humanoÔÇŁ.┬áPor lo pronto InselAir lo no bula pa Barquisimeto, Caracas, Georgetown, Haiti, Kingston, Las┬áPiedras, Manaus, Medellin, Miami, Paramaribo, Port of Spain y Santo Domingo. Junny Sluis a┬ásplica, cu entrante diaranson ta para benta di ticket pa tur e otro rutanan cu no ta esunnan di Caribe┬áHulanda, pasobra ainda InselAir no ta dispone dje sobra avionnan pa por ehecuta e otro rutanan.
Ainda e avionnan ta na tera na Aruba y InselAir a paga otro companianan pa tek bula e rutanan,┬ápero e ta costando demasiado cen. A pensa cu lo dura menos tempo, mientrastanto e avionnan tin 6┬ásiman na tera. InselAir no por cubri e gastonan mas. Ta pÔÇÖesey mester a tuma e medida pa stop di┬áehecuta e rutanan ariba menciona.┬áHendenan cu ta dispone di un ticket pa e rutanan cu InselAir por lo pronto no ta bula, por tuma┬ácontacto cu InselAir pa tende kico por haci pa nan y con por hacie.┬áÔÇt'E no ta un cuestion cu e vuelo a para y cu asina tur cos a caba, pero nos tin un obligacion tambeÔÇŁ,┬ásegun Junny Sluis. InselAir lo atende e asunto aki tambe na un manera corecto. Sluis a enfatisa cu┬áno ta stop InselAir a stop di bula, pero cu ta suspende e vuelonan, te ora cu e avionnan ta bek y cu┬áe situacion ta stabilisa.